text:
Nk’uko yabidutangarije ubwo twamusuraga mu rugo iwe aho yororera izi nkoko, Alphonsine Nyiranzakizwanayo w’imyaka 37 y’amavuko, utuye mu mudgudu wa Burunga, umurenge wa Gihudwe, mu karere ka Rusizi, avuga ko igitekerezo cyo kuzorora yagitangiye amaze kurangiriza amashuri yisumbuye mu buvuzi bw’amatungo ariko akamara igihe kirekire atarabona akazi ngo n’aho akabonye akakabona kure y’umuryango we ngo ku buryo yumvaga atajya kugakorayo ngo anawiteho, ngo nibwo yicaye atekereza icyo yakora adasabirije akazi Leta cyangwa abigenga, abifashijwemo n’umugabo we,yiga umushinga watuma ahubwo atanga akazi asanga agomba korora inkoko.
Yatangiye umushinga wo korora izo nkoko mu mwaka wa 2010, atangirira ku nkoko 100 gusa none ubu ageze ku nkoko 3000.
Izo nkoko ngo zirimo ibyiciro 2, harimo iz’inyama n’iz’amagi ku buryo inkoko imaze amezi 2 ivutse ayigurisha amafaranga 3000 y’amanyarwanda kandi ngo yatangiye kuyobokwa n’abakiliya b’ingeri zose, barimo n’abanyekongo baza kuzirebera iwe ku buryo ubu atekereza kwagura umushinga we ukagera kure.
Avuga ko ubwo bworozi bw’inkoko bwamufashije cyane mu rugo, bukaba bwaratumye yiga kaminuza akaba yaranayirangije, ubu akaba afite impamyabushobozi ya A0 mu kwiga no gutunganya imishinga, akaba afasha umugabo we mu kurihira abana amashuri no kubabonera ubwisungane mu kwivuza, atibagiwe no kubagaburira neza kuko ngo amafunguro yabo ya buri munsi amagi atabura mo kandi n’akanyama ntibirirwe bajya kukagura ku isoko keretse iyo bashaka izikomoka ku yandi matungo, kandi ubu ngo akaba yakwibarira nibura umushahara w’amafaranga 400,000 y’amanyarwanda mu kwezi yakuyemo ayo guhemba abakozi 5 akoresha muri ubwo bworozi akaba ateganya no kubongera.
Avuga kandi ko ubwo bworozi bwe bumaze kumenyekana kuko yanabiherewe igihembo cya mbere mu marushanwa y’aborozi , yari yahuje aborozi 8 bo mu karere ka Rusizi muri Mutarama 2013,akabihererwa amafaranga 200,000 y’amanyarwanda n’ibikoresho bitari bike by’ubworozi , bigeretseho n’impamyabushobozi, akaba yumva atanatinya kurushanwa mu rwego rw’igihugu ,ndetse na mpuzamahanga .
Ubu amaze gutera intambwe yo kugira imashini imufasha guturaga amagi ku buryo atagikenera cyane gutuma imishwi aho yayitumaga mu gihugu cy’uBubiligi, akaba ateganya kugura imashini nk’iyo yo mu rwego rushimishje ngo igura 6,000,000 z’amafaranga y’uRwanda ikazamufasha guturaga imishwi imeze neza, akazajya agurisha iyo mishwi ku bayishaka bose bo mu gihugu ndetse no hanze yacyo.
Nk’uko madame Alphonsine Nyiranzakizwanayo akomeza abivuga, ngo mu nzozi afite akoresheje ubwo bworozi bw’inkoko, arateganya gukora ubworozi bw’amafi yororerwa I musozi, akorora n’ingurube nyinshi akoresheje ibisigazwa by’izo nkoko, kandi ngo mu bushake n’ubushobozi buzaboneka abigereho.
Avuga ko ibiryo by’izo nkoko bitamugora kubibona kuko ngo abyikorera, ubu akaba amaze no koroza abantu bagera ku 100, akaba anatanga inama ku byerekeranye n’ubworozi bw’inkoko kubazishaka, kandi n’abaturanyi, ngo ibyiza bikomoka kuri ubwo bworozi ntibibura kubageraho.
Yasoje ikiganiro twagiranye asaba abagore bagenzi be, cyane cyane abarangije amashuri, yaba ayisumbuye cyangwa na kaminuza kutitinya ngo bumve ko badakoreye abandi batabaho, abakangurira kwihangira umurimo no kuwunoza badategereje ak’imuhana, kandi ko ahari ubushake no gutinyuka byose bishoboka.


c: text/html

text:
Kivuruga: Uburenganzira bw’abafite ubumuga bukwiye kwubahirizwa
Si ahantu hose ushobora gusanga hubahirizwa uburenganzira bw’abafite ubumuga kuko hari abantu benshi badakunze guha icyizere abantu bafite ubumuga kandi nabo hari byinshi bashoboye baramutse bahawe amahirwe bashobora gutungura umuntu wese wabatekerezaga muburyo bwo kudashobora kugira icyo bakwikorera.
Ibi kandi byashimangiwe na bamwe mubafite ubumuga batuye mu murenge wa Kivuruga mu Karere ka Gakenke, tariki 13/5/2014 ubwo basurwaga n’umuryango Nyarwanda wita kuburere bw’urubyiruko ( Fair Children Youth Foundation) wari waje kwigisha uburenganzira bw’abafite ubumuga no kugaragaza imibare nyayo y’abafite ubumuga muri kivuruga. bamwe mubafite ubumuga kandi bagaragaje ko bakunda gusuzugurwa n’abantu bazima ( badafite ubumuga).
Faustin Ruvamwabo wo mukagari ka Cyintare mu Murenge wa Kivuruga, ufite ubumuga bw’ukuguru avuga ko igikorwa cyo guhura n’uyu muryango ari ingenzi kuko bagiye kujya bitabwaho nk’abandi mu gihe mbere basaga nk’aho bahabwa akato.
Agira ati “ batwigishije ko batagomba kuja batwita ibimuga kandi ntibakanaduheze kuko natwe turi abanyarwanda nk’abandi kandi ibyatubayeho bishobora no kuba kuwundi wese nkuko natwe byatubayeho”
Ruvamwabo ngo abona ko igikorwa nk’iki kigiye gutuma barushaho kwitabwaho n’imiryango yabo cyangwa inshuti zabo kuko hari igihe wasangaga bahabwa akato mubikorwa bimwe na bimwe .
Damien Murihano w’imyaka 62, utuye mu Mudugudu wa Nyarubuye mu Murenge wa Kivuruga, umwe mubafite ubumuga avuga ko mu rugo abana n’umwuzukuru we nawe ufite ubumuga gusa bakaba bakunze gusuzugurwa n’abantu badafite ubumuga.
Ati “ ubu natwe tugiye kubona agaciro nk’ak’ abandi Banyarwanda kuko ubusazwe badusuzuguraga ngo ntacyo tumaze kuburyo bashoboraga no kudukubita”.
Murihano asoza yemeza ko kuba babonye uyu muryango bitumye bamenya ko nabo nubwo bafite ubumuga ariko bafite amategeko abarengera.
Elia Nduwayezu, umuyobozi w’umuryango nyarwanda wita kuburere bw’umwana n’urubyiruko (Fair Children Youth Foundation) avuga ko bafite gahunda yo kumenya umubare w’abantu bafite ubumuga mu turere dutandukanye tw’igihugu, bahereye mu Karere ka Musanze umwaka ushize wa 2013, muri uyu mwaka baje muri Gakenke.
Agira ati “ nyuma yo kumenya imibare y’abafite ubumuga kuva ku myaka itatu no kuzamura twari tuje kumurikira abaturage iyi mibare y’abantu twasanze bafite ubumuga mu Murenge wa Kivuruga.
Nduwayezu akomeza avuga ko bagerageza bagashaka abantu bafite ubumuga nubwo bidakunze kuborohera kuko abo mumiryango yabo babahisha kugirango ntihagire ubabona kubera ko baba bazi ko ari ibyago kubyara umwana ufite ubumuga.
Bimwe mubikorwa abafite ubumuga bo mu Murenge wa Kivuruga bakunze guhezwamo harimo no kuvutswa uburenganzira bwo kuja ku ishuri hamwe n’ibindi.
Imibare yashyizwe ahagaragara n’uyu muryango yerekana ko mu Murenge wa Kivuruga harimo abantu 417 bafite ubumuga, 209 muribo ni abagore naho abagera kuri 141 bari munsi y’imyaka 25.
Leave a comment!

robotstxt: allowed

filter: keep


text:
Ubutumwa bwiza bubagereho mwese kandi mukomeze kubafasha mu rugendo rugana mu ijuru. Amen
MBESE IMANA IFITE UBUTUMWA BW'UMWIHARIKO YAGENEYE IGIHE CYACU?
Ramon Umashankar yavutse ari Umubrahmin (ugomba kuba umutambyi mukuru mu myizerere y'Abahindu). Mukuru we yamwigishije uhereye mu bwana ko ari imana, kandi ngo kugira ngo asobanukirwe n'ubwo bumana bwe, agomba kwitoza Yoga (umuhango w'Abahindu mu myizerere yabo bavuga ko uguhesha amahoro mu buryo bwose), no kugira umwanya wo kwiherera mu masengesho. Ariko akiri ingimbi, Ramon yatangiye kwibaza niba abasha kumenya Imana binyuze mu gusenga ibigirwamana byo mu nsengero z'Abahindu.
Ramon atangira gusuzuma Bibiliya n'ibyo ivuga kuri Kristo. Yahoraga yubahira Yesu uburyo bwe bwo kwicisha bugufi, ariko noneho aza kumva ko uwo Yesu yiyita umwana w'Imana w'ikinege. Kandi yaje kubona ko abakristo benshi bafite amahoro we atashoboye kubona mu myaka yamaze mu byumba by'amasengesho. ariko, Ramon yakomeje kugambirira gushaka ukuri mu idini ye ya Gihindu.
Maze rimwe aza kubona senema y'imibereho ya Yesu. Bwari ubwa mbere amenya ko Yesu yagize umubabaro n'ubwoba nk'abantu. Mbere y?aho yatekerezaga ko Yesu yaba yarakoresheje imbaraga ze zidasanzwe ngo atababazwa n?urupfu rwo ku musaraba. Ariko ubu, yumvaga atasobanura umusaraba. Byaramutangaje. Yesu yaba yaranyuze ate muri aka gasuzuguro kose, Ku bw'abanyabyaha?
Uko Ramon yakomeje gutekereza ku rupfu rwa Yesu, byaramushenguye atekereje urwo rukundo. Yiyemeza kureka bwa butambyi bwe (Brahmin) maze ubugingo bwe akabwegurira Umukiza Yesu. Agereranya ibindi n'urukundo rw'igitambo cya Kristo, Ramon yaravuze ati, "Ibindi byose ni ubushwambagara".
Uyu musore wari umu Brahmin yaragenzuye abona isoko y'ukuri y'Ubukristo: Yesu, umukiza w'isi.
1.IDINI IFITE AGAKIZA NI IYIHE?
Yesu niwe nzira ? imwe rukumbi - y'agakiza.
"Kandi nta wundi agakiza kabonerwamo, kuko ari nta rindi zina munsi y'ijuru ryahawe abantu, dukwiriye gukirizwamo." Ibyakozwe n'Intumwa 4:12
Bibiliya yigisha bisobanutse yuko twahabiye mu cyaha, Ku bw'ibyo dukwiye igihano cy'icyaha: urupfu (Abaroma 6:23). Bose bakoze ibyaha (Abaroma 3:23), Ku bw'ibyo bose bahura n'urupfu. Kandi Yesu niwe wenyine ubasha kuducungura akatuvana muri icyo gihano cy'icyaha.
"Kuko icyo Data ashaka ari iki, ari ukugira ngo umuntu wese witegereza Umwana akamwizera, ahabwe ubugingo buhoraho: nanjye nzamuzure ku munsi w'imperuka." Yohana 6:40.
Hari idini imwe gusa y'ukuri:
"Hariho Umwami umwe, no kwizera kumwe, n'umubatizo umwe." Abefeso 4:5.
2. IMANA YABA IFITE UBUTUMWA BW'UMWIHARIKO KU BAKRISTO BO MU MINSI IHERUKA?
Ye. Ubu butumwa bw'inkubwe eshatu buboneka mu Byahishuwe 14:6-16. Kwamamazwa kw'ubu butumwa bw'abamarayika batatu kuzasozwa no kugaruka kwa Yesu ubwa kabiri (umurongo 14-16).
(1) Ubutumwa bwa Marayika wa mbere.
"Nuko mbona marayika wundi aguruka aringanije ijuru, afite ubutumwa bwiza bw'iteka ryose, ngo abubwire abari mu isi, bo mu mahanga yose n'imiryango yose n'indimi zose n'amoko yose. Avuga ijwi rirenga ati "Ni mwubahe Imana, muyihimbaze; kuko igihe cyo gucira abantu urubanza gisohoye, muramye Iyaremye ijuru n'isi n'inyanja n'amasoko." Ibyahishuwe 14:6,7.
Nubwo ubu butumwa bugaragara nk'aho bunyuzwa mu bamarayika batatu, abantu b'Imana nibo bagomba kuba intumwa ngo bukwire isi yose. Ntabwo bamamaza inkuru nshya, ahubwo "ubutumwa bw'iteka ryose, ku isi yose, mu mahanga yose, n'imiryango yose n'indimi zose n'amoko yose." "Ubutumwa bwa Yesu bw'iteka ryose" ni nabwo butumwa bw?agakiza abo mu gihe cy?Isezerano rya Kera bemeye kubwo kwizera." (Abaheburayo 3:16-19; 4:2; 11:1-40); ni nabwo Yesu ubwe yigishije, nibwo intumwa ze zamamaje babasha gutsinda imitima ya benshi kubwa Kristo, iyo nkuru niyo yagiye ikwirakwira mu binyejana by'imibereho ya gikristo.
Ubu butumwa bworoheje, bw'agakiza ka Yesu Kristo bwageze aho busa n'ubuzimiye, buva mu itorero mu gihe gisaga imyaka igihumbi y'igihe cy'umwijima, ariko ivugurura ryongera kububyutsa, none abantu b'Imana barabwamamaza ku isi muri iyi minsi. Marayika wa mbere yatangaje iyo nkuru, ariko mu buryo bushya, uburyo bukwira isi yose, ku batuye isi mbere y'uko Kristo agaruka ubwa kabiri.
Abemera ubwo butumwa, barahamagarirwa "kubaha Imana bakayihimbaza [bagaragaza imico yayo]. Bereka isi imico y'urukundo rw'Imana, bitari mu magambo yabo gusa, ahubwo n'imibereho yabo ikaba igihamya gikomeye. Bagaragaza ibitangaza bikomeye Imana ibasha gukorera mu bantu bayo buzuwe n'umwuka wa Kristo.
Ubu butumwa bw?abamarayika batatu ni ryari buzamamazwa ku isi hose? Ubwo igihe "cy'urubanza rw'Imana kizaba kigeze." Icyigisho cya 13 gisobanura ko Yesu yatangiye igihe cyo kugenzura imanza mbere y'uko agaruka uhereye 1844. Muri uwo mwaka, 1844 Yesu yeretse abantu bo ku isi yose ko bakwiriye gutangira kubwiriza ubutumwa bw'Ibyahishuwe 14.
Ubu butumwa buraduhamagarira "guhimbaza Iyaremye ijuru n'isi" (Ibyahishuwe 14:7). Imana idusaba "kwibuka kweza umunsi w'Isabato" (Kuva 20:8-11). Mu 1844 ubwo Darwin yerekanaga igitekerezo cye yuko ibintu bigenda bihindagurika (evolution), Imana yariho ihamagarira abantu kuyihimbaza nk'Umuremyi wabo.
(2) Ubutumwa bwa marayika wa kabiri
"Marayika wundi wa kabiri akurikiraho ati "iraguye iraguye! Babuloni, wa mudugudu ukomeye, wateretse amahanga yose inzoga, nizo ruba ry'ubusambanyi bwabo." Ibyahishuwe 14:8.
Marayika wa kabiri arababurira ati:"Babuloni wa mudugudu ukomeye ugiye kugwa." Ibyahishuwe 17 hatwereka "Babuloni" mu by'umwuka - abakristo bateshutse ijambo ry'Imana - bagereranywa n'umugore w'umusambanyi (umurongo 5). Akaba atandukanye n'umugore mwiza mu byahishuwe 12 ushushanya itorero ry'ukuri rya Kristo. Umugore ushushanya Babuloni ni umugore waguye, wateretse amahanga yose inzoga, ni zo ruba ry'ubusambanyi bwe." Inzoga y'inyigisho z'ibinyoma yacengeye abantu b?ingeri nyinshi biyita abakristo. Ubutumwa bwa marayika wa kabiri burahamagara abantu b'Imana guhunga izo nyigisho z'ubukristo bwateshutse.
Babuloni bisobanura uruvange rw'uburyo butandukanye bw'inyigisho z'ubukristo bwateshutse. Iteje akaga kuko ihindura ishusho y'Imana, ikayigira ikindi kintu giteye urujijo: ngo Imana Irahora kandi Idusaba ibirenze, cyangwa ngo Imana igira impuhwe nk?iza sogokuru utita ku gucyaha uwo ariwe wese Ku bw'icyaha cye. Itorero rizima rizagaragaza imico y'Imana kandi ryerekane uko ubutabera n'imbabazi byayo byerekana mu kuri yuko Imana ari urukundo.
Imana irahamagarira abantu "gusohoka" muri Babuloni (Ibyahishuwe 18:4), kwanga inyigisho zidashingiye kuri Bibiliya, no gukurikira ibyo Kristo yigisha.
(3) Ubutumwa bwa marayika wa gatatu
"Marayika wundi wa gatatu akurikiraho, avuga ijwi rirenga ati 'umuntu naramya ya nyamaswa n'igishushanyo cyayo, agashyirwaho ikimenyetso cyayo mu ruhanga rwe cyangwa ku kiganza, uwo ni we uzanywa ku nzoga, ni yo mujinya w'Imana, yiteguye idafunguwe mo amazi mu gacuma k'umujinya wayo. Ntibaruhuka ku manywa na nijoro, abaramya ya nyamaswa n'igishushanyo cyayo, umuntu wese ushyirwaho ikimenyetso cy'izina ryayo.' Aha niho kwihangana kw'abera kuri, bitondera amategeko y'Imana, bakagira kwizera nk'ukwa Yesu." Ibyahishuwe 14:9-12
Ubutumwa bwa marayika wa gatatu bugabanya isi yose mu matsinda abiri. Ku ruhande rumwe hahagaze abakristo bateshutse "basenga inyamaswa n'igishushanyo cyayo kandi bafite ikimenyetso cyayo mu ruhanga cyangwa ku kiganza cyabo."
Witegereze ibitandukanya aya matsinda abiri ahabanye. Abo bafite ikimenyetso cy'inyamaswa ni abemera imisengere ikurikiza ibitekerezo abantu bishyiriyeho bibanogeye. "Abakiranutsi" bafite nabo ibibaranga aribyo: "Kwihangana", kumvira "amategeko y'Imana, kandi bagakomeza kuba "abizerwa kuri Yesu."
Nyuma y'uko ubu butumwa butatu buhetura isi yose, Yesu azaza "gusarura" abakiranutsi.
"Mbona igicu cyera; no ku gicu mbona uwicayeho, usa n'Umwana w'umuntu, wambaye ikamba ry'izahabu ku mutwe, kandi afite umuhoro utyaye mu ntoki ze. Marayika wundi ava mu rusengero, arangurura ijwi rirenga, abwira uwicaye kuri icyo gicu ati 'Ahura mo umuhoro wawe, usarure, kuko isarura risohoye, kandi ibisarurwa byo mu isi byeze cyane.' Nuko uwicaye ku gicu yahura umuhoro we mu isi, isi irasarurwa." Ibyashuwe 14:14-16.
3. ITORERO RYA KRISTO RYO MU MINSI Y'IMPERUKA
Waba ufite amatsiko y'iryo torero rikomeye, ry'abakristo batanyeganyega, batangaza benshi Ku bw'umuhati wabo, bihangana kandi bizerwa, ukaba nawe wifuza kuba nka bo mu by'umwuka? Mu byahishuwe 14 Imana yatanze ubutumwa bukwiranye n'iki gihe kandi ni bwo bubasha kuguhesha iyo mibereho.
Nkuko byaganiriweho mu cyigisho cya 25, mu Byahishuwe 12:17 herekana ko abakristo bo mu minsi y'imperuka ari "abakomeza amategeko y'Imana kandi bafite guhamya kwa Yesu." Ibyahishuwe 14:12 hasobanura ko iryo tsinda ari "abakiranutsi bubaha amategeko y'Imana kandi bakomeza kuba abizerwa kuri Yesu."
Reka tuvuge muri makeya ku bakristo bo mu minsi y'imperuka.
(1) Bafite "guhamya kwa Yesu." N?ubwo Satani yabarakarira, "bakomeza kuba abizerwa kuri Yesu." Kwizera kwabo si uko bihimbira, ni impano bahabwa n'Imana (Abefeso 2:8).Abagize Itorero ry'Imana ryo mu minsi iheruka, bagenda bunguka kumenya Kristo n'imico ye y'ukuri, maze Ku bw'ubuntu, binyuze mu kwizera, bagahinduka ishusho igaragaza imbaraga ya Yesu ibarimo.
(2) "Bafite kwizera nk'ukwa Yesu." (Ibyahishuwe 14:12). Kwizera Yesu yari afite, kwizera yigishije, kwizera kwaranze imibereho ye, kukaba ari ko kuzura imitima yabo. Ntibafite ukuri kwonyine ahubwo bakomeza ukuri bakagukurikiza. Kuri bo idini ni imibereho, ibyo bemera bigaragazwa n?ibikorwa, kandi kwizera kugendana no kumvira. Imibereho yabo irangwa no "kwizera kwa Yesu." Bamenye ko inyigisho za Bibiliya, iyo zishyizwe mu mibereho yabo ya buri munsi, bibyara imibereho ya gikristo itajegajega. Bamaze kumenya ko uko kuri gukomeye kwa Bibilia kubyutsa urukundo no kwiyegurira Kristo bigatuma banyurwa n?ibyo umutima w'umuntu wifuza byose.
(3) "Bubaha amategeko y'Imana." Amategeko cumi, amategeko agaragaza imico y'Imana. Icyo bifuza kuruta ibindi byose ni ukubaha ubushake bw'Imana, amategeko yayo yose. Bagaragaza urukundo bakunda Imana n'urwo bakunda abandi bantu, bakurikiza amategeko y'Imana harimo n'irya kane ridusaba kuramya Umuremyi wacu ku isabato y'umunsi wa karindwi.
(4) Bamamaza "ubutumwa bw'iteka ryose" ku isi yose (Ibyahishuwe 14:6). Ubutumwa buvuga ko Yesu yapfiriye ibyaha byacu, kandi ko yazutse akanesha igituro bikaduhesha ibyiringiro ko ari we Mucunguzi wacu. Itorero rya Kristo ryo mu gihe giheruka ni irihamagarira abantu kuva hirya no hino ngo bave mu rudubi rw'inyigisho z'ibinyoma maze bagirane ubumwe na Yesu bushingiye ku kuri kwa Bibilia.
(5) Hari ikibahatira kwihuta " ni uko igihe cy'isarura kigeze, kuko ibisarurwa ku isi byeze" (Ibyahishuwe 14:15), nyamara miliyoni nyinshi z'abantu ntiziramenya Kristo.
(6) Ubutumwa Imana yabo yabahaye ntibutuma bahwema. Kubera ko "Babuloni ikomeye" iguye, baringinga abo bose bakiri mu rudubi rw'inyigisho z'ibinyoma, "Bwoko bwanjye, nimuwusohokemo" (Ibyahishuwe 18:4). Barashaka gusaranganya umubano bafitanye na Kristo, ibyishimo byabo, n'abandi.
Ibi byose ndetse n'ibindi byinshi byunga imitima y'abakristo miliyoni nyinshi bo mu bihe biheruka bahamagarwa n'ubutumwa bw?abamarayika batatu. Imibereho yabo yuzuye ibyishimo ituma bafatanya na Yohana kukugezaho ubu butumire:
"Ibyo twabonye tukabyumva, ni byo tubabwira, kugira ngo namwe mufatanye natwe, kuko ubwacu dufatanije na Data wa twese n'Umwana we Yesu Kristo. Ibyo ni byo tubandikiye, kugira ngo umunezero wanyu ube mwinshi." 1 Yohana 1:3,4.
Binyuze mu mwuka we no mu itorero rye, Yesu araguhamagara ngo uze umwegurire byose:
"Umwuka n'umugeni barahamagara bati "ngwino"! Kandi ufite inyota naze; ushaka ajyane amazi y'ubugingo ku buntu. Ibyahishuwe 22:17.
4. ISARURA RY'UBURYO BUBIRI
Ubutumwa bw''abamarayika batatu bwerekana kugaruka kwa Kristo mu isi gusarura abacunguwe b'ibihe byose (Ibyahishuwe 14:14-16). Yesu akoranye abacunguwe bose maze abajyane "aho yabateguriye" mu ijuru (Yohana 14:1-3). Atsembeho icyaha burundu, indwara, agahinda n'urupfu. Abakiranutsi batangire ubuzima bushya hamwe nawe iteka ryose (Ibyahishuwe 21:1-4).
Yesu kandi "azasarura" n'abanyabyaha ubwo azagaruka.
"Marayika wundi ava muri rwa rusengero rwo mu ijuru nawe afite umuhoro utyaye. Hakurikiraho undi ... arangurura ijwi, abwira wa mu marayika wundi ufite umuhoro utyaye ati " Ahura umuhoro wawe utyaye, uce amaseri yo ku muzabibu w'isi, kuko inzabibu zawo zinetse. Nuko marayika yahura umuhoro we mu isi, aca imbuto z'umuzabibu w'isi azijugunya mu muvure munini w'umujinya w'Imana. Uwo muvure wengesherezwamo ibirenge inyuma ya wa mudugudu, uvamo amaraso agera ku mikoba yo ku majosi y'amafarashi, ageze sitadiyo igihumbi na magana atandatu." Ibyahishuwe 14:17-20.
Iki kizaba igihe cy'akaga ko kurimbura guheruka, igihe giteye Yesu agahinda ko kurimbura abo bose banze gukizwa. Yesu "aracyakwihanganiye, ntashaka ko hagira n'umwe urimbuka, ahubwo ngo bose bihane." (2 Petero 3:9).
Ubwo Yesu azaza gusarura isi, uzaba mu bihe bisarurwa? Uzahagarara mu mbuto zeze hamwe n'abacunguwe by'iteka ryose (Ibyahishuwe 14:13-16)? Cyangwa uzaba mu nzabibu zizajugunywa mu muvure munini w'umujinya we (umurongo wa 17-20)?
Impamvu ishyizwe ku mugaragaro. Ku ruhande rumwe, Yesu ahagaze arambuye amaboko ye ateyemo imisumari, akwingingira gufatanya n' "abera bitondera amategeko y'Imana bagakomeza kwizera kwa Yesu" (umurongo 12). Ku rundi ruhande hari amajwi y'abantu buntu, bakwemeza ko kubahiriza Bibiliya yose ndetse n'amategeko y'Imana atari ngombwa.
Rimwe abari bateraniye mu cyumba cy'urukiko kwa Pilato bahuye n'ibihe nk?ibyo. Ku ruhande rumwe hari Yesu, Imana muntu. Ku rundi ruhande hari Baraba, umuntu udafite icyo yimariye, utabasha kugira icyo yakwimarira cyangwa kugira icyo yamarira abari muri ryo teraniro. Nyamara ijwi rya Pilato ryumvikanye mu matwi y'abari mu iteraniro ribaza riti "Muri aba babiri mbabohorere nde"? Amajwi yose avugira icyarimwe n'umujinya, ngo "Baraba?"
"None se" Pilato arabaza, uwo Yesu mugenze nte, uwiyita Kristo?"
Mu ijwi rimwe iteraniro riti, "Nabambwe!"
Nuko Yesu utari ufite icyaha, arabambwa; maze Baraba umugome ruharwa, ararekurwa. (soma Matayo 27:20-26).
Ni nde uhitamo uyu munsi, Baraba cyangwa Yesu? Uhisemo gukurikiza ibitekerezo by'abantu n'inyigisho zidahuje n'amategeko y'Imana n'ubutumwa bw'iteka ryose bwa Yesu? Cyangwa wifuza "kumvira amategeko y'Imana ugakomeza kuba umwizerwa kuri Yesu?" Wibuke ko, Yesu ariwe ugusezeranira kukoherereza umwuka wera ngo agukemurire amajune yose, akize indwara zawe zose zo mu mutima, kandi akubere byose


text:
Mu Rwanda hakomeje ibikorwa bijyanye n’ukwezi kwahariwe umugore kwatangiye tariki ya 8 Werurwe. Ibikorwa birebana n’umunyarwandakazi no mu Bubiligi ntibasigaye inyuma. Bafashe iya mbere mu guteza imbere umuco mwiza n’uburere bw’abana bavukiye cyangwa bagakurira mu Bubiligi, babicishije mu buhanzi no mu bindi bikorwa binyuranye.
Batoje abana b’abakobwa n’abahungu mu matorero atandukanye yabigishaga kubyina no kuririmba, ariko icyari kigamijwe muri rusange kwari ugusagasira umuco nyarwanda, kugira ngo abo bana bazamenye aho bava.
Uretse kandi n’Abategarugori b’Abahanzi, hari n’abandi bakoze ibikorwa bitandukanye mu guhuza abanyarwanda b’ingeri zose ariko cyane cyane urubyiruko. Mu nyigisho bahawe haba mu matorero cyangwa mu yandi mahuriro yabaga ayobowe n’abo bategarugori, harimo urukundo n’ishyaka. Abenshi mu bayahwe bari mu nzego z’ubuyobozi mu Rwanda, abandi barikorera ku giti cyabo.
Ababaye indashyikirwa muri abo bategarugori b’abahanzi, ku isonga haza Cécile Kayirebwa, Suzanne Nyiranyamibwa, Faïna Numukobwa, Julienne Gashugi, Alphonsine Nyiratunga na Jeanne uri mu bashinze itorero Ihanika.
Hari kandi abandi babyeyi batatu bakoze ibikorwa binyuranye bijyanye no guhuza abanyarwanda, cyane cyane urubyiruko rwari rukeneye kumenya umuco n’imibereho yaho ababyeyi babo bakomoka. Abo bategarugori harimo Valery Sebatasi, Fanny Gashugi na Marie Nyagahene.
Faïna Numukobwa umwe muri abo banyarwandakazi, atangaza ko byose byagezweho habayeho n’ubufatanye bw’abandi bane batakiriho, ariko bagomba kwibukwa kubera ko na bo uruhare bagize rukomeye mu burere bw’abana mu gihe bari bakiri mu buhunzi. Abo ni ba nyakwigendera Maggy Murefu, Rosalie Burabyo, Jeanne Karigirwa na Jeanne Gashugi.


text:
Manager w’umuhanzi Babou, Jerome Paterson, yavuze ko igitaramo cyo kumurika alubumu yitwa UMWANA NI IMBUTO cyari giteganijwe kuri noheli kimuriwe ku munsi ubanza kubera ko kuri uwo munsi abana benshi baba bafite kujyana n’imiryango yabo mu birori no mu masengesho dore ko aribyo ahanini biranga uwo munsi.
Kubera izo mpamvu rero Jerome Paterson yasanze kurekera icyo gitaramo ku munsi wa Noheli bitazatuma abana baboneka uko babyifuza ndetse n’ababonetse ntibishime bihagije, bityo igitaramo bakaba bacyimuriye ku munsi ubanziriza Noheli ku itariki ya 24 Ukuboza 2011. Aho kizabera ntihahindutse ni muri Cadrillac Maman Africa Restaurant.
Icyo gitaramo kizaba kuva saa tatu za mugitondo kugera saa kumi n’ebyiri z’umugoroba kuko abana bazaba bafashwe neza cyane. Iki gitaramo kizaba gitangaje kuko Père Noël (Santa Claus) azaha abana impano zitandukanye ndetse abana bakazanagaburirwa mbese bakitabwaho ku buryo bwose.
Kwinjira muri iki gitaramo ni 15000 ku mwana umwe, bakitabwaho kuva mu gitondo bahageze kugera nimugoroba batashye, bakidagadura kakahava. Abazaherekeza abana ariko bo ngo kwinjira ni ubuntu bakigurira icyo kunywa n’icyo kurya.
Iki gitaramo kizabera Cadillac mu gice cyitwa Maman Africa aho abana basanzwe bidagadurira, hakazaba harimo abahanzi nabo bato nka Lil G, Lil Ngabo na M Gloire.


text:
Mu gihe abanyarwanda barimo kwitegura kwinjira mu minsi yo kwibuka Jenoside yakorewe abatutsi mu 1994, abahanzi batandukanye baganirye na IGIHE bagize ubutumwa batanga.
Mariya Yohana ni umwe mu bafashije abanyarwanda kuva mu bwigunge abinyujije mu ndirimbo zakunzwe cyane,nk’iyo yise “Intsinzi”. Kugeza ubu ni umwe mu bahanzi bakunzwe cyane n’urubyiruko.
Ubutumwa yatanze yagize ati” Ndashimira Leta y’U Rwanda mbere na mbere yo ikomeje gufasha abarokotse Jenoside yakorewe abatutsi, ikindi navuga ni ugushimira urubyiruko rwarokotse Jenoside babashije kwiyubaka bamwe bakaba bari mu bayozi b’igihugu, kandi narushaho gukangurira abanyarwanda guhora tuzirikana abacu batuvuyemo tuziba icyuho”.
Masamba Intore umwe mu bahanzi bagize uruhare rwo kuzamura muzika nyarwanda we yagize ati” Ubutumwa nzahora ntanga igihe cyose bukubiye mu ijambo rimwe rigira riti” twibuke tuniyubaka”.
Masamba yakomeje avuga ko abanyarwanda bakwiye guhora bibuka ariko banarushaho kwiteza imbere aho gutegereza izindi nkunga ziva mu maboko y’abandi.
Uwineza Josiane, uzwi cyane ku izina rya Miss Jojo yagize ati” Intambara yo guharanira kwigira iracyakomeza, niyo mpamvu twe nk’abanyarwanda tutagomba guhora duteze amaboko abanyamahanga. Cyane cyane ndabibwira urubyiruko kuko no muri Jenocide nirwo rwafashe iya mbere yo gukora amahano, rero twese hamwe muze dukomeze kwibuka abacu bazize uko baremwe, ariko turushaho kwiteza imbere”.
Bruce Melodie, umwe mu bahanzi bakiri bato mu myaka ariko wumvise amateka yabaye ku Rwanda mu 1994, kuko we yari afite umwaka umwe, we yagize ati” Ndasaba Abanayarwanda bose muri rusange ko muri iyi minsi barushaho kwegera Imana cyane kurusha ibindi, kandi turushaho kwibuka ababyeyi bacu, abavandimwe n’inshuti zazize Jenoside yakorewe abatutsi”.
Jules Sentore ni umwe mu bahanzi bamaze gukora indirimbo zigarura umuco nyarwanda, ubutumwa yatanze yagize ati” ndasaba abanyarwanda bose ko ibyabaye bitazongera kubaho ukundi, twe nk’urubyiruko turusheho guhindura amateka mabi yabaye mu gihugu cyacu twiteza imbere”.


text:
Umugoroba wo mu mujyi wa Rwamagana, cyane cyane muri weekend ni urujya n’uruza rw’abantu bacicikana bahaha cyane cyane abagore n’abakobwa; abaganira ubona bagenda intambwe yo kuruhuka no kurangara.
Iyo ari weekend, abantu badafite igitutu cyo kuzindukira mu kazi umunsi ukurikiyeho, benshi muri bo baba bagana amazu y’imyidagaduro atari menshi muri Rwamagana.
Nta nzu y’imikino, nta makipe azwi akora imyitozo ku buryo buhoraho, nta somero rusange, cyakora hari akabyiniro ka nijoro (night club) gakingura imiryango buri wa gatanu n’uwa gatandatu kuva isaa yine z’ijoro kugera mu gitondo saa kumi n’ebyiri kitwa Alpha Bar.
Alpha Bar iba ari akabari gasanzwe mu minsi y’imibyizi ariko muri weekend igakingura n’imiryango y’akabyiniro k’ijoro, aho benshi babona imyidagaduro yo kubyina, kumva indirimbo zinyuranye no kuganira kugeza mu rukerera saa kumi n’ebyiri.
Kwinjira mu kabyiniro ka Alpha Bar ntibyishyurwa amafaranga nk’uko bigenda mu tubyiniro tw’imijyi yateye imbere. Uwinjiyemo ariko abona icyo kunywa no kurya yishyuye ku giciro cyo ku manywa kongeraho amafaranga 100 y’u Rwanda kuri buri kimwe cyose. Kumenya ubwiza bw’izi serivisi, ni ugutaramira muri Alpha Bar ukabyirebera…


text:
Huye: abayobozi bo ku rwego rw’imidugudu b’intangarugero barahembwe
Iyo uwakoze neza ashimwe bimuha imbaraga zo gukomerezaho ndetse bigatuma n’abatakoraga neza bikubita agashyi. Ni muri urwo rwego muri uku kwezi kw’imiyoborere myiza, Akarere ka Huye kageneye amagare abayobozi b’imidugudu, abamamazabuhinzi ndetse n’intore babaye intangarugero.
Abahembwe bose hamwe ni 42, bakaba baratowe mu Mirenge 14 igize Akarere ka Huye, nyuma yo kugereranya ibikorwa by’abayobora imidugudu, abamamazabuhinzi ndetse n’intore mu midugudu yose yo mu mirenge igize aka Karere.
Uwitwa Gahongayire Anysie wo mu Murenge wa Ruhashya, avuga ko kuba yabonye ibi bihembo abikesha imirimo akora kuva mu mwaka wa 1995. Yagize ati “nshinzwe kurwanya ihohoterwa, nkumira amakimbirane, ndi nkundabana, ndi umukangurambaga w’ubuhinzi mu rutoki no mu bigori, mu turima tw’igikoni ndi umureberwaho aho ntuye. Ndi umuhinzi mworozi”.
Kamizikunze Theoneste we ni umuyobozi w’umudugudu w’Agateme mu Murenge wa Tumba. Avuga ko mu mudugudu we bakoze akarima rusange k’icyitegererezo, batera ibiti by’imbuto ziribwa 13 ku muhanda w’umudugudu aho bita intashyikirwa.
Akomeza agira ati “Mu kwitabira ubwisungane mu kwivuza, mu mezi atatu ya mbere yonyine twari tugeze ku rugero rwa 90%. N’ubwo na n’ubu tutaragera ku 100%, kugeza ubu turi aba mbere mu kwitabira mituweri”.
Na none kandi, ngo muri uyu mudugudu ni ho umugoroba w’ababyeyi ukora neza. Ibi ngo babikesha ko badahura ngo baganire nk’ababyeyi gusa, ahubwo ko amatsinda y’ibiganiro yahujwe n’ayo kugurizanya.
Bishimiye ibihembo
Anysie ati “ikinshimishije cy’ibi bihembo ni uko bagenzi banjye nibabona ko nahembwe na bo bazajya bagira umwete wo kwitabira gukora ibyo dusabwa n’abayobozi. Babonaga ukuntu nitanga ndi n’umuntu umwe mu rugo, bakavuga ngo uriya ni imburamukoro. Ubu rero na bo bazagira ishyari ryiza kugira ngo bazagere ku bihembo.”
Theoneste we ati “iyo ukoze igikorwa Leta ikagushimira, n’iyo yaba seretifika (certificate) atari igare, uba wumva ko biri mu gaciro ko gushima. Iri gare sinavuga ko nzaryifashisha mu kazi kuko umudugudu nyobora ari mu to cyane, ariko nzajya ndyifashisha muri siporo. Icyo gihe n’abandi bayobozi bazabona ko ari ishimwe muri bya bikorwa umuntu yagiye akora”.


text:
Nyamasheke: Abaturage barasaba kuzashishoza ku kibazo bafitanye n’uruganda rw’icyayi rwa Gisakura
Bamwe mu baturage bafitanye ikibazo cy’ubutaka na Gisakura tea company bavuga ko abayobozi n’abandi bafite uruhare mu gukemura ikibazo cyabo bakwiye kuzashishoza bagaca urubanza bararamye kuko bavuga ko amasambu batuyemo ariyo abatunze kandi ngo bafite ibyangombwa bya burundu byemeza ko ari ayabo.
Ibi barabivuga nyuma y’uko kuri uyu wa kabiri tariki ya 06 Gicurasi 2014, ubuyobozi bw’akarere n’impande zose bireba bicariye hamwe bakavuga ko bazatanga umwanzuro ku bibazo bihari kuri uyu wa kabiri tariki ya 13 Gicurasi 2014, bitewe n’uko buri ruhande rwatsimbararaga rugaragaza ko ubutaka ari ubwarwo.
Uruganda rwa Gisakura Tea company ruvuga ko aba baturage batuye mu mbibi z’imirima y’icyayi y’uruganda, ndetse bakavuga ko batumva uburyo abaturage bahawe ibyangombwa by’ubutaka mu gihe ikarita yabo baguriyeho ubutaka yerekana neza ko ari ubwabo.
Umwe mu baturage avuga ko nyuma y’aho uruganda rwa Gisakura tea company rweguriwe abikorera mu mwaka wa 2010 aribwo ibibazo byatangiye kuvuka bakavuga ko ubutaka batuyemo ari ubw’uruganda ndetse akavuga ko ikarita yagendeweho mu igurishwa ry’ubutaka yakozwe rwihishwa n’abakozi ba OCIR the icyo gihe ku buryo bw’uburiganya.
Agira ati “ ipfundo ry’iki kibazo rishingiye ku kuba abakozi ba OCIRTHE barakoze ikarita bakabariramo n’ubutaka bwacu ku nyungu zabo bwite , ntabwo rero batwirukana mu butaka bwacu dufitiye ibyangombwa bya burundu ntacyo bashingiyeho”.
Undi muturage avuga ko mu gusuzuma iki kibazo bazashishoza cyane bagaha agaciro inyungu z’umuturage akameza ko bafite ukuri gusesuye.
Agira ati “ turasaba abayobozi kuzaca urubanza bararamye, byaba ngombwa bakazaduha ingurane bakadutuza ahandi, cyangwa se bakatwemerera tukagumana ubutaka bwacu”.
Nk’uko byasobanuwe n’umuyobozi w’akarerewungirije ushinzwe ibukungu n’iterambere, Bahizi Charles, iki kibazo kizakemuka nyuma yo kuganira neza na RDB kuko ariyo yari ihagarariye leta mu igurishwa ry’ubutaka, akavuga ko bizaba byiza abaturage nibahabwa ingurane ku nyungu z’uruganda no mu nyungu z’abaturage. Kuri uyu wa kabiri tariki ya 13 GICURASI nibwo bitaganyijwe ko umwanzuro wa nyuma uzahabwa abo baturage batuye mu mbibi z’imirima y’uruganda rw’icyayi rwa Gisakura.
Leave a comment!


text:
Abaturage batuye mu Murenge wa Muhima, Akagali ka Amahoro n’utundi tugali duhana imbibi nako, baratangaza ko babangamiwe n’umunuko w’imyanda iva mu ngo ikarundwaku muhanda hafi y’amazu ntihite ihakurwa.
Bamwe mu baturage baganiriye na IGIHE mu mugoroba wo ku wa 16 Mutarama 2012, bavuga ko bamaze igihe kingana n’ibyumweru bibiri batabona abashinzwe gutwara imyanda baza kuyikorera.
Umwe utashatse ko izina rye ritangazwa ati“ Turambiwe umunuko w’imyanda iza kurundwa aha. Ntituzi impamvu ibitera kandi duhora twishyuzwa amafaranga yo gutwara imyanda.”
Abatuye mu Mudugudu w’Amahoro bavuga ko baheruka gutwarirwa ibishingwe umwaka ushize.
Ikindi kandi ngo ntibazi impamvu ibitera, niba ari ikibazo cy’abashinzwe gutwara imyanda cyangwa niba ari Umujyi wa Kigali utagirana amasezerano ahamye n’abatsindira isoko ryo kuyitwara.
Abakusanya imyanda iva mungo bayijyana ku muhanda kugira ngo imodoka zize kuyikorera baraye badutangarije ko ngo nabo bamaze iminsi igera kuri itanu bategereje imodoka zitwara imyanda yose ituruka mu Tugali dutatu two mu Murenge wa Muhima, Akarere ka Nyarugenge.
Umuyobozi ushinzwe isuku mu mujyi wa Kigali, Mugabo John, ku murongo wa telefo yabwiye IGIHE ko atazi ikibazo cyaba gituma iyo myanda idatwarwa niba ari abatsindiye gutwara iyo myanda cyangwa Ubuyobozi bw’Umurenge wa Muhima.
Twagerageje guhamagara Umuyobozi w’Umurenge wa Muhima kugira ngo agire icyo abitubwiraho, ariko ntiturabasha kuvuga nawe kuko ubwo iyi nkuru yashyirwaga ku rubuga telefone ye ntiyari ku murongo.


text:
Muhororo: Abaturage bishimiye urubuga bahawe rwo kuganira n’abayobozi babo
Nyuma y’ikiganiro mpaka kizwi nk”Urubuga rw’Abaturage n’Abayobozi” cyabereye mu murenge wa Muhororo mu karere ka Ngororero kuri uyu wa 29 Gicurasi 2014, abaturage bakitabiriye barishimira umwanya bahawe wo kwegerana n’abayobozi babo ku birebana n’uko bayobowe.
Ni ikiganiro cyateguwe n’Umuryango Nyarwanda w’Abanyamakuru Baharanira Amahoro (pax press), aho abaturage n’abayobozi babo mu murenge wa Muhororo baganiriye ku bikorwa bitandukanye n’uruhare rw’abaturage muri ibyo bikorwa.
Mukamuramutsa Marie Yvonne, umwe mubitabiriye icyo kiganiro akaba yadutangarije ko yishimiye kuba yabonye umwanya wo kubwira abayobozi ibyishimo bye aterwa n’iterambere yagezeho, ndetse no kubagezaho ibitagenda ngo bizakemuke.
Uyu mugore akomeza avuga ko ubundi we na bagenzi be bafataga abayobozi nk’abantu batinyitse ku buryo batabanenga kubyo babona bidakorwa neza, ubu bakaba babicoceye hamwe.
Umunyamabanga nshingwabikorwa w’uwo murenge nawe ahamya ko uru rubuga rwababereye umwanya wo kwisuzuma no kureba uko abaturage bakira ibibakorerwa, ndetse akaba nk’umuyobozi yaniyumviye ibyo abaturage bifuza ko byakosorwa, ubu bakaba bagiye kubishyira mo imbaraga.
Murenzi Janvier, Umuyobozi wa pax press, akaba yadutangarije ko uru rubuga rugamije kwimakaza umuco w’imiyoborere myiza no guha abaturage umwanya wo kuganira n’abayobozi mu mahoro bagafatira hamwe ingamba z’ibyo bagomba gukora.
Kuri uyu muyobozi, ngo kuganira hagati y’abaturage n’abayobozi byafatwaga nk’ibidashoboka ndetse bamwe mu baturage bakabuzwa kuvuga icyo batekereza ariko ubu hagaragara ubufatanye munzego zose hitawe ku baturage, pax press ikaba igamije kwimakaza uwo muco mu gihugu hose.
Leave a comment!


text:
Minisiteri y’Ubutegetsi bw’Igihugu ifatanyije n’ibigo biyishamikiyeho birimo Ikigo cy’Igihugu Gishinzwe Imiyoborere (Rwanda Governance Board-RGB), Itorero ry’Igihugu, n’Ikigega Gishinzwe gutera inkunga ibikorwa by’iterambere mu nzego z’ibanze (Rwanda Local Development Support Fund –RLDSF) bateguye ukwezi kw’imiyoborere myiza mu Rwanda, hagamijwe gukangurira abaturage gushyira imbaraga mu bikorwa by’iterambere.
Prof Shyaka Anastase, Umuyobozi w’Ikigo cy’Igihugu gishinzwe imiyoborere (RGB) yatangarije IGIHE ko ukwezi kw’imiyoborere myiza ari umwanya wihariye Leta y’u Rwanda yagennye wo gushimangira imiyoborere myiza no gukomeza gutoza abanyarwanda umuco wo kwikemurira ibibazo no kugira uruhare mu iterambere ry’Igihugu cyabo.
Agita ati “Ukwezi kw’imiyoborere myiza kwaterekerejwe mu rwego rwo kugira ngo haboneke uburyo budasanzwe bwafasha mu kwihutisha imiyoborere myiza no guha abaturage ijambo.”
Akomeza atangaza ko ibikorwa bizibandwaho muri uku kwezi ari ugukomeza gushimangira uruhare rw’abaturage n’abayobozi mu kwimakaza imiyoborere myiza banoza imitangire ya serivisi kandi barwanya akarengane; Kwimakaza indangagaciro yo kwigira bishingiye ku gukorana ubwitange; Kwishimira ibikorwa by’indashyikirwa bimaze kugerwaho muri gahunda yo kwegereza ubuyobozi n’ubushobozi abaturage no Gushimangira uruhare rw’abaturage mu kubumbatira umutekano w’igihugu.
Prof Shyaka asaba abayobozi b’inzego z’ibanze kwegera abaturage bayobora, bakabaha ijambo. Agira ati “Basabwa no kubatega amatwi bakabumva kandi gahunda y’imiyoborere myiza igamije iterambere bakayigira iyabo.” Akomeza asaba n’abayoborwa kugira uruhare mu bikorwa by’iterambere kandi bakitabira bakanashyira imbaraga muri gahunda zibyara ubukire.
Agira ati “Turifuza ko uku kwezi kwadusigira impamba ifatika mu kwikemurira ibibazo. Uturere twibuke aho dufite amahirwe mu kongera ubukungu hashyirwe imbaraga habyazwe umusaruro.”
Ku buryo bw’umwihariko, muri uku kwezi hazatangizwa gahunda y’urugerero (National Service) no kwizihiza isabukuru y’imyaka 10 y’ibyagezweho muri gahunda yo kwegereza abaturage ubuyobozi “Decentralization”, bigaragara ko yatanze umusaruro ushimishije.
Uretse gusura abaturage, kubaganiriza no kubakemurira ibibazo byananiranye (Governance Clinics) hateganyijwe n’amarushanwa y’imiyoborere myiza arimo umupira w’amaguru, imbyino, indirimbo n’imivugo.
Muri uyu mwaka, ukwezi kw’imiyoborere myiza kurizihizwa ku nshuro ya kabiri, nyuma yo gutangizwa mu mpera z’umwaka wa 2011. Uku kwezi kwatangijwe ku mugaragaro mu gihugu hose ku wa 22 Mutarama 2013 gusozwe n’Inama yo ku rwego rw’Igihugu izaba ku wa 15 Werurwe 2013.


text:
Pages
mardi 4 janvier 2011
MENYA KUBARA UKWEZI K’UMUGORE BIRUSHIJEHO
Ukwezi kw’umugore gushingiye kuri ya mitere y’umugore, aho udusabo twe tw’intanga turekura intanga imwe gusa buri kwezi, hanyuma yabura intangangabo ngo bikore umwana iyo ntangangore yari yarekuwe igapfa. Hakaza kubaho imihango, hanyuma bigasubira gutangira, indi ntangangore ikongera igakura ikarekurwa, bityo bityo.
Formule tuza kwifashisha ikwereka neza iminsi y’uburumbuke y’umugore, ariko si iyo kwizerwa ngo ureke gukoresha ubundi buryo bwo kwirinda igihe ushatse gukora imibonano mpuzabitsina. Ibi bikaba ari ukubera impamvu zikurikira:
1. Kudasama ntibibuza umuntu kwandura izindi ndwara zandurira mu mibonano mpuzabitsina harimo na Sida.
2. Icya kabiri, ushobora kuba wiringiye ko utari busame, ugasanga ukwezi kwawe kwahindutse utabizi, bitewe n’uko watembereye ahantu kure, ugahindura ikirere cy’aho wari umenyereye bityo bigahindura imigendekere y’ukwezi kwawe, cyangwa se bitewe n’uko ufite ibyakubabaje cyane cyangwa se ibyagushimishije cyane.
3. Icya gatatu, hari abantu benshi bavuga ngo ukwezi kwabo kureshya n’iminsi iyi n’iyi, nyamara bibeshya batazi kubibara.
Formule wakoresha mu kubara ukwezi kwawe ukamenya iminsi y’uburumbuke:
Kugirango umenye ukwezi kwawe bityo ubashe gukoresha formule, uba ugomba kumara nibura amezi atandatu ubara indeshyo y’ukwezi kwawe, kandi udataruka n’umunsi n’umwe, kugirango uzabashe kumenya niba ukwezi kwe kugira iminsi ingana cyangwa se niba guhindagurika. Kwaba kugira iminsi ingana, ukamenya ngo iyo minsi ni ingahe. Yaba itangana, ukamenya ngo imyinshi ni ingahe, kandi imike ni ingahe.
Iyo rero umaze kumenya ukwezi kwawe uko kungana, urugero, ukaba utagira iminsi ingana buri gihe, icyo gihe formule ukoresha ni iyi: ufata iminsi igize ukwezi kwawe kugufi (cyangwa se ukugira iminsi mike mu yandi magambo) ugakuramo 18. Hanyuma ugafata iminsi igize ukwezi kwawe kurekure (cyangwa se ugufite iminsi myinshi mu yandi magambo) ugakuramo 11. Niba dufashe urugero rw’ukwezi kw’iminsi 26 imikeya, uyu mukobwa akaba ajya agira n’ukwezi kw’iminsi 30 imyinshi, turafata 26-18=8; hanyuma dufate30-11=19.
Ibi bikaba bivuga ko uyu mugore iminsi ye y’uburumbuke ihera ku munsi wa 8, ikarangira ku munsi wa 19. Ibuka ko umunsi wa mbere ari uwo umugore yaboneyeho imihango.
Ku mugore ugira ukwezi kudahindagurika na rimwe:
Niba ariko umugore agira ukwezi kutajya guhinduka, buri gihe akaba yagira nk’ukwezi kw’iminsi 30, we formule ye itandukanye n’iriya, we afata iminsi ye agakuramo 14, hanyuma iminsi ye yo gusamamo ikaba ihereye imbere y’umunsi yabonye ho 3, na nyuma y’iyo minsi ho 3, akongeraho umunsi umwe umwe wo kwiteganyiriza. Ni ukuvuga ngo afata 30-14=16, noneho iminsi y’uburumbuke ye igahera kuri 16-4=12, maze ikazarangira kuri 16+4=20. Ni ukuvuga ko uyu we iminsi ye y’uburumbuke ihera ku munsi wa 12, ikagenda ikarangira ku munsi wa 20, wibuka ko umunsi wa mbere ari uwo umugore yaboneyeho imihango.
Cyangwa se nanone, nawe agakoresha iriya formule, agafata ya minsi ye itajya ihinduka na rimwe agakuramo 18, akongera akayifata agakuramo 11, iminsi abonye hagati aho ni iyo kwifatamo. Urugero, 30-18=12, 30-11=19, ukongeraho umunsi wo kwizera, iminsi y’uburumbuke igahera ku munsi wa 12 kugera ku munsi wa 20.
IKITONDERWA : Iyi formule ntikoreshwa n’abantu bagiye kwa muganga gufata uburyo bwo kuboneza urubyaro, kuko n’iyo wabukoreshaga noneho ukazabuhagarika, nawe urongera ukabanza ukamenya ngo ukwezi kwawe kuzajya kureshya gute, ukamara nibura umwaka ubara, kuko nyuma yo guhagarika iriya miti ukwezi kwawe gushobora guhinduka ntikungane nk’uko kwahoze mbere.
Uko wabara ukwezi kwawe ku buryo burambuye
Iyi mibare iri hasi ni urugero tugiye gufata, ikaba isimbura indangaminsi. Duhere mu kwezi kwa 3, maze dufatire urugero ku kwezi kwa Mariya. Itariki Mariya yagiye aboneraho imihango iratsindagiye kandi irabyibushye:
Werurwe : 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31 / Mata : 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30/Gicurasi : 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31 / Kamena : 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 /
Nyakanga : 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31 /Kanama : 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31 / Nzeri : 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30.
Reka noneho tubare iminsi yagiye agira : Ku itariki ya 6 Werurwe, Mariya yari atangiye ukwezi kuko yabonye imihango. Uku kwezi kwarangiye mbere y’uko asubira mu mihango ikurikiraho, hari ku itariki ya 29 Werurwe. Aha Mariya yagize iminsi 24. Hanyuma bukeye atangira ukundi kwezi.
Kwatangiye ku itariki ya 30 Werurwe, kurangira ku itariki ya 25 Mata. Aha, Mariya yagize iminsi 27. Mu kwezi gukurikiyeho, kuva tariki ya 26 Mata kugera tariki ya 19 Gicurasi, uku kwezi kwe kwabaye iminsi 24. Hanyuma hakurikiyeho kuva 20 Gicurasi, kugera 14 Kamena, aha ni iminsi 26. Kuva 15 Kamena kugera 12 Nyakanga, ni iminsi 28. Kuva 13 Nyakanga kugera 8 Kanama, ni iminsi 27. Naho kuva 9 Kanama kugera 4 Nzeri, ni iminsi 27.
Nusubiza amaso inyuma ukareba mu minsi y’ukwezi kwa Mariya, urasanga mu gihe cy’amezi 6 y’indangaminsi isanzwe, kuva muri Werurwe kugera muri Nzeri, we yagizemo amezi umunani y’ukwezi kwe. Ukwezi kwe kwagize iminsi mike kwabaye iminsi 24, naho ukwezi kwe kwagize iminsi myinshi kwabaye iminsi 28.
Aha rero turabigenza gute ngo tumenye igihe Mariya aba ashobora gusamamo, n’igihe aba adashobora gusama ? Ni ya formule twabonye kare ikoreshwa. Iyi formule ni ugufata iminsi y’ukwezi kugufi tugakuramo 18, hanyuma tugafata iminsi y’ukwezi kurekure tugakuramo 11.
Uti iyi formule yavuye he ?
Ubundi buri mugore wese, iyo intanga imaze kurekurwa (le jour de l’ovulation), hashira iminsi 14 hanyuma akabona imihango. Kandi umugore ashobora gusama iminsi 3 mbere y’irekurwa ry’intanga (mbere y’uko ovulation iba), kuko intangangabo iyo zigeze mu mubiri we zitegereza iminsi 3 zitarapfa, maze intangangore yazarekurwa igasanga zirahari, zirarekereje, imwe murizo ikaba ihuye na ya ntangangore, umugore akaba arasamye.
Hanyuma kandi ashobora gusama iminsi ibiri nyuma y’irekurwa ry’intanga, kuko intangangore nayo iyo irekuwe idahita ipfa. Bityo muri iyo minsi ibiri imara igifite ubuzima, iyo umugore akoze imibonano mpuzabitsina, intangangabo zigera mu myanya myibarukiro ye zisiganwa, hanyuma zigasanga intangangore yamaze kurekurwa kera, ni uko imwe murizo ikaba ihuye na ya ntangangore, umugore akaba arasamye.
Niyo mpamvu kuri wa munsi wa 14 mbere y’uko umugore asubira mu mihango ikurikira, twongeraho iminsi ibiri inyuma, hanyuma kandi tugakuraho itatu imbere, maze tukongeraho n’undi nk’umwe cyangwa ibiri ya securité (yo kugirango wizere neza ko nta kibazo cyo gusama gihari). Tukabona rero ya minsi, 11 na 18 twifashisha. Iminsi 18 tuyikura mu minsi igize ukwezi kugufi kw’umugore, naho iminsi 11 tukayikura mu minsi igize ukwezi kurekure umugore yigeze kugira.
Mu kubara ukwezi kwa Mariya rero dukoresheje iyi formule, turafata iminsi igize ukwezi kugufi yigeze kugira, 24-18=6. Hanyuma dufate ukwezi kwe kurekure, iminsi 28-11=17. Ibi bihita bivuga ngo, iminsi ya Mariya yo gusamamo, cyangwa se iminsi ye y’uburumbuke, ni ukuva ku munsi wa 6, kugera ku munsi wa 17.
Niba utari uzi kubara ukwezi kwawe, wenda wibwira ngo umuntu atangira kubara avuye mu mihango, cyangwa se ukaba utari uziko umuntu atangira kubara ku munsi wa mbere yaboneyeho imihango, ukaba utari uzi igihe ukwezi kurangirira, nizere ko umenye uko uzajya ubara iminsi ngo umenye uko ukwezi kwawe kureshya.
12 commentaires:
EMMA,vraima ibi nibyo ndabishyigikiye najye bihuje nuko nari mbiziRépondreSupprimer
nukuri ujye ukomerezaho kuko birafasha cyaneee
rwose nibishoboka uzatange ikiganiro kuri radio
cyabyo kirambuye kuko nubundi usanzwe ubikora ariko uzigore ugisubiremo.kugirango bose babimenye
gusa agakingirizo niko kizewe kurusha byose kuko hanzaha SIDA imeze nabi
URAKOZE AKAZI KEZA.FROM A MEDICAL STUDENTRéponses
Indian Muslim School Girl Sex Video, Indian College Girls Sucking Big Dick, Desi Teen Girls 1000+ Mobile Sex VideoSupprimer
!
!
@
@
!
!
Pakistani Beautiful school Girls Nude Photos, Pakistani Aunty Hardcore Fucking Video.
!
!
@
@
!
!
Mallu Aunty Huge Big Tits Pictures, Big Boobs Indian Aunty Sucking Hairy Lund and Group Fucking Porn Movie.
!
!
@
@
!
!
Real Indian Girlfriend Neha Sex Scandals, 500+ Indian Adult Porn Movie Collection.
!
!
@
@
!
!
Kolkata Housewife Enjoying Sex With a Bigger Man,Housewife Bhabhi Secretly Fucked By Old Bigger Man.
!
!
@
@
!
!
19 Years Teenage Muslim Girl Virgin Pussy, Small Cute Boobs And Sex With Her Grand Father Real Mobile Video
- Anonyme30 septembre 2011 03:47
Emma,ngushimira cyane ubwitange ugaragaza mugusobanurira abantu imyororo kere,komereza aho umuhati wawe ntabwo ugenda ubusa,ndi umunyeshuri muri NUR,MPAGARARIYE ABANYESHURI BIGA MUGASHAMI KA PSYCHOLOGIE CLINIQUE,association yitwa CPSAR(CLINICAL PSYCHOLOGY STUDENTS ASSOCIATION OF RWANDA)Twiteguye natwe kuzagufasha gukomeza gutanga umusanzu wo kubunga bunga ubuzima bw'abanyarwanda,Tugerageza kandi kurangira abantu aho bakura ubumenyi kubuzima bwimyororokere cyane cyane tubarangira blogspot yanyu,nukuri mbashimiye mbikuye kumutima ubwitange bubarangaRépondreSupprimer
MURAKOZE.
- Anonyme2 mai 2012 01:36
Muraho!!nari mfite ikibazo sinzi niba umuntu iyo yanditse hano muhita mubibona.RépondreSupprimer
mfite ikibazo giteye gurya: iminsi yanjye mike 23 naho imyinshi ni 27, ese nanjye nshobora gukoresha iriya formule ikamfasha?
akandi kabazo k'amatsiko, ese umunsi nyawo wa Ovulation ni uwuhe?ukurikije ukwezi kwawe cg uduhe urugero ku kwezi kwa Mariya utwereke umunsi nyawo wa Ovulation. Merci
- Anonyme19 juillet 2012 05:58
nukuvugako niba umugore afite ukwezi kudahinduka kukaba kurira iminsi mirongo itatu (30) akaba aheruka mumihango wenda le 06/06/2012 ubwo aramutse akoze imibonano mpuzabitsina ku itariki 19/07/2012 ashobora gusama? mumpe igisubizo!RépondreSupprimer
- Anonyme19 juillet 2012 06:05
kubwikibazo nabajije kumugore wajkoze imibonano le 19 aheruka mu mihango le 06 ko ashobora gusa mwa hari uwumva yamfasha ya nyandikira kuri e-mail mugishapierre@yahoo.frRépondreSupprimer
- Anonyme1 août 2012 04:27
namenya gute ukwezi kwange kohari igihe nirenza ukwezi ntagiye mu mihango wenda nkaba narayigiyemo nko mu kwakane ngazongera kuyujyamo nko mu kwagatadatu muri make namezi atandatu arashira nikurikirenya jya mu muhango murigihe habonekamo amezi ntagiye mumihango mumfashe menye ukunomenya ukwezi kwange.RépondreSupprimer
- Anonyme29 août 2012 01:13
hello,RépondreSupprimer
emma claudine uraho, jye ndi umu mama nabasabaga rendez-vous ndashaka kuvugana namwe, cg muzampe phone yanyu mbahamagare.
- Anonyme29 août 2012 01:14
jye ngira iminsi y'imyororokere iri hagati ya 42-49, mungire inama nayibara nte? Nkeneye ko mwabimbwira.RépondreSupprimer
- Anonyme13 décembre 2013 13:18
njye njya ngira ukwezi kugufi cyane hari n'igihe ngira iminsi 12 kuburyo iriya formule ya 18 bitashoboka kuyikoresha. nagiraga ngo mbabaze niba ari uburwayi cyangwa niba hari uburyo mwamfasha nkamenya kubara iminsi yanjyeRépondreSupprimer
- Anonyme25 juillet 2014 09:01
murakoze, gusa nagirango mbaze nkakuriya tubonye ko mariya yasama kuva ku itariki 6 kugeza 17, we ntakeneye wa munsi umwe byibuze wa securite? ku itariki 18 ntiyasama? mumfashe.RépondreSupprimer
- Anonyme25 septembre 2014 03:45
Nanjye nashakaga kukubaza kubirebana no kumenya ukwezi kwanjye kugirango mbasha kwirinda gusama ntabiteganyije, umbabarire uzansubize kuri iyi adresse mukiza_venanti@yahoo.fr Dore uko ukwezi k'umugore wanjye guhagaze: yagiye mu mihango le 25/7/2014, ayisubiramo le 13/8/2014 ayisubiramo le7/9/2014 ubwo nigute yabara ukwezi kwe? urakoze.RépondreSupprimer


text:
Burera: Abarangije ayisumbuye bari mu itorero batezwe ho guhindura u Rwanda Paradizo
Guverineri w’intara y’amajyaruguru arasaba Intore z’urubyiruko rw’abarangije amashuri yisumbuye guhorana umutima w’ishyaka no gukunda igihugu cy’u Rwanda bagakomeza kugihindura mo Paradizo kuko aribo bayobozi b’ejo hazaza.
Tariki ya 06/12/2012 ubwo Bosenibamwe Aimé yatangizaga itorero ry’abarangije amashuri yisumbuye bo mu karere ka Burera bateraniye i Nkumba, yabwiye abari muri iryo torero ko u Rwanda rugeze kure rwihesha agaciro mu ruhando mpuzamahanga nyuma yo kuva mu bibazo bikomeye.
Yakomeje ababwira ko igihe kigera ku byumweru bitatu bazamara muri iryo torero bagomba kuzahavana umutima wo kwitangira igihugu kugira ngo gikomeze gitere imbere kuko n’abakitangiye bakakigeza aho kigeze ubu bari urubyiruko nkabo.
Guverineri Bosenibamwe yabwiye izo ntore ko ibibazo u Rwanda ruhura nabyo bagomba kwiga babizi kandi babifite mu mitima yabo kugira ngo bazabashe guhangana nabyo.
Agira ati “Ibyo muziga byose biraganisha aho ngaho…gukunda igihugu, kucyitangira, kugihindura igihugu gikomeye cyane. Aho wajya hose ukumva ufite ishema nk’uko bimeze ubungubu”.
Akomeza avuga ko ari ngombwa kubaka umuco wo gukunda igihugu mu rubyiruko rw’u Rwanda kugira ngo bazakomereze aho abayobozi b’iki gihe bazaba bageze mu guteza imbere u Rwanda.
Guverineri w’intara y’amajyaruguru yongera ho ko Itorero ry’igihugu ryatangijwe na Perezida w’u Rwanda Paul Kagame. Aho abanyarwanda bigiramo indangagaciro na kirazira by’umuco nyarwanda.
Ibyo byose byigirwa mu itorero bigamije kubaka umunyarwanda mushya ukomeye ku gihugu cye, watanga n’ubuzima bwe n’amaraso ye kubera igihugu cye nk’uko Guverineri w’intara y’amajyaruguru yabisobanuriye abanyeshuri bari mu itorero i Nkumba.
Yakomeje ababwira ko bafite ubutumwa bukomeye bwo gukomeza guhindura u Rwanda mo paradizo. Abarangije amashuri yisumbuye bari muri iryo torero nabo bemeza ko biteguye gukorera u Rwanda mu buryo bushoboka.
Akarere ka Burera gafite urubyiruko rurangije amashuri yisumbuye ruri mu itorero rugera ku 1039. Bagabanyijwe mu ma site atatu. Barimo 464 bari i Nkumba, 322 bari muri TTC Kirambo na 253 bari muri E.S.Kirambo.


text:
Rwanda | Ruramira: Abahinga umuceri mu gishanga cya Kanyeganyege babonye umusaruro ushimishije
Abahinzi b’umuceri bo mu gishanga cya Kanyeganyege mu murenge wa Ruramira wo mu karere ka Kayonza bavuga ko babonye umusaruro ushimishije mu gihembwe cy’ihinga gishize. Ibyo ngo babikesha gukurikiza inyigisho bahawe n’abayobozi mu rwego rwo kurushaho kongera umusaruro w’umuceri.
Kwiyongera k’umusaruro w’umuceri wera mu gishanga cya Kanyegenyege ngo byagize ingaruka nziza ku bantu benshi, uhereye kuri ba nyir’umuceri, abakozi bawurinda n’abaturage muri rusange. Ibyo ngo bigaragazwa n’uko igiciro cy’umuceri cyagabanutse ugereranyije no mu bihembwe by’ihinga byabanje nk’uko umuturage witwa Nyiraminani abivuga.
Agira ati “Ubu ntitugikubitira abana kuryama nk’uko byahoze kubera ko tubona umuceri ku giciro cyiza, tugize Imana bikazakomeza kugenda nk’uko byagenze ubu ngubu twabaho neza cyane”
Abahinga umuceri mu gishanga cya Kanyeganyege bavuga ko bagiye basobanurirwa n’abagoronome ibyiza byo guhinga umuceri ku buryo bwa kijyambere, izo nyigisho zikaba ari zo bakesha kubona umusaruro ushimishije. Umunyamabanga nshingwabikorwa w’umurenge wa Ruramira, Mukunzi Athanase asaba abaturage gukurikiza inama bagirwa n’abayobozi kuko ziba zigamije kubateza imbere.
Hari abaturage bajyaga banga gukurikiza gahunda za leta bakeka ko ari igitugu ubuyobozi buba bubashyiraho, ariko iyo babonye ko izo gahunda zatanze umusaruro ushimishije bituma bagirira icyizere abayobozi nk’uko umuturage wo mu murenge wa Ruramira witwa Karenzi Ferdinand abivuga.
Uretse abahinzi bo mu gishanga cya Kanyegenyege, abahinga umuceri mu bishanga bya Rugendabari mu murenge wa Mukarange na Kajevuba mu murenge wa Kabare, bavuga ko babonye umusaruro ushimishije.
Shortlink:


text:
Bavandimwe basomyi ba IGIHE, tunejejwe no gufata umwanya ngo tuganire ku ndwara ya diyabete mu buryo bwimbitse, kugirango tubashe kuyirinda ku batarayirwara ndetse n’abayirwaye barusheho kugirwa inama zibafasha kubana nayo. Ku mugereka w’iyi nkuru kandi murabona ibitabo twifashishije.
Tuboneyeho gushimira impuguke mu by’imirire Maniraguha Martin wadufashije gutegura iyi nkuru. Nk’uko inkuru twanditse tariki ya 27/06/2010, ku ndwara ya Diabète, nta muti iragira wayivura ngo ikire. Ariko reka turebere hamwe inama 15 zadufasha kuyirinda :
1. Buri gihe ni ngombwa kugenzura uko wiyongera ibiro
Umubyibuho ni yo mpamvu ya mbere y’indwara ya diyabete y’ubwoko bwa 2. Hari ibintu bibiri rero umuntu akwiye gukora ngo ayirinde :
a) Kugenzura uko wiyongera ibiro wifashishije urutonde
rw’impuzandengo (BMI). Ibi bitanga ingaruka nziza mu kwirinda indwara ya diyabete n’izindi. Aha rero ni ngombwa kugenzura ibyo urya kandi na none ukarya ku rugero rukwiriye.
b) Niba ubona ibiro byawe bimaze kurenga, ni ngombwa kugira
gahunda yo kubigabanya. Kugabanya umubyibuho rero si ikintu cyoroshye, bisaba kwiyemeza ndetse n’ubufasha bw’inshuti n’abavandimwe.
Hari uburyo bwinshi umuntu yakoresha agabanya umubyibuho ukabije. Urugero:
1° Kwasa inkwi ukoresheje ishoka (indyabiti).
Ubushakashatsi bwerekanye ko iyo wasa inkwi igihe cy’isaha uba utakaje kilokalori 400 zishobora kubyarwa n’amagarama 44 y’ibinure. Ibi rero bigenda bigabanya umubyibuho kandi ku buryo budahenze.
2. Kumara nibura isaha yose woga mu kidendezi cy’amazi (piscine)
Bituma utakaza ingufu zingana na kilokalori 200 arizo zihwanye n’amagarama 22 y’ibinure byibitse mu mubiri. Ubu nabwo ni uburyo budahenze bwo kugabanya umubyibuho.
3. Kunywa amazi menshi akonje
Iyo unyoye amazi akonje, ni ngombwa ko umubiri utanga ubushyuhe kugira ngo ya mazi agere ku rugero rw’ubushyuhe bw’umubiri, ni ukuvuga dogere 37. Ubu bushyuhe buva mu gutwikwa kw’amasukari cyangwa urugimbu byibitse mu mubiri. Ibi bituma ya mavuta yatumye umubyibuho wiyongera agabanuka ari nabwo buryo bwo kugabanya uwo mubyibuho.
Urugero : Niba umuntu afashe ibirahuri 6 by’amazi akonje (kimwe gipima garama 250). Hazakoreshwa ibinure bingana iki ngo ubushyuhe bw’amazi buzamuke kuva kuri dogere 0 bugere kuri degere 37 z’ubumubiri ?
Igisubizo : Hakoreshejwe impine izwi mu butabire q = Mw x C x DT dusanga hazakoreshwa karoli 55 500 arizo zingana na kilokalori 55,5.
Izi kilokalori rero zitangwa n’amagarama 6 y’amavuta. Niba ibi ubikoze kabiri ku munsi umuntu atakaza garama 12. Ubu buryo tubonye bugabanya umubyibuho. Ariko ni ngombwa kugenzura ibyo urya kugira ngo udakuraho kandi usubizaho. Ni ukuvuga kugabanyaho 1/3 ku byo wari usanzwe urya, kugabanya umunyu wari usanzwe urya, kunywa litiro 2 z’amazi ku munsi ndetse no gufata ibyo kurya bikize ku myunyu ya potasiyumu, kalisiyumu na manyeziyumu.
2. Ni ngomwa kwitondera amavuta turya
Amavuta arakenewe mu mubiri. Atanga ubushyuhe kandi afasha mu iyubakwa ry’umubiri ndetse n’itembera ry’intungamubiri zimwe na zimwe. Aboneka cyane mu biribwa biva ku bihingwa n’ibiva ku nyamaswa nk’inyama n’amata.
Inama ni uko amavuta umuntu afata ku munsi atagombye kurenza 30 ku ijana ya za kalori zikenewe n’umubiri ku munsi. Kugirango ugere kuri iyi ntego rero ni ngombwa kugabanya amavuta ava ku nyamaswa n’ibiribwa bindi bikize ku mavuta (amafiriti, shokola, amandazi n’ibindi). Na none kandi ni ngombwa kwimenyereza ibiryo bidatekeshejwe amavuta.
3. Gabanya urugero rw’isukari icishijwe mu ruganda ufata
Hari inkomoko nyinshi y’amasukari. Ariko isukari icishijwe mu ruganda niyo ifata umwanya munini mu kongera indwara ya diyabete. Iyi sukari rero iboneka mu biribwa bimwe na bimwe n’ibinyobwa (imigati, amabombo, ibisuguti, fanta, imitobe, byeri n’ahandi) cyangwa abana bakayirya uko iri (kurigata). Ibi rero byongera kwigaragaza kwa diyabete y’ubwoko bwa 2. Ikindi kandi ni uko isukari yongera urugero rw’amavuta mu mubiri bigatera umubyibuho. Ni ngombwa rero gusimbuza iyi sukari ubuki, umutobe utongerewemo isukari cyangwa ibisheke bidaciye mu ruganda.
4. Ihatire kurya ibisukura umubiri (fibres)
Ibisukura umubiri (fibres) bifasha umubiri mu buryo bunyuranye :
Bikora nk’ umweyo mu rwungano ngogozi ku buryo byirukana imyanda yihisha mu mara ikaba yatera kanseri y’urura runini.
Bigabanya urugero rw’isukari yakagombye kugera mu maraso ivuye mu byo turiye (limiter l’absorption). Ibi bikagabanya ibyago byo kurwara diyabete.
Bigabanya urugero rw’amavuta yakagombye kugera mu maraso avuye mu byo turiye;
Bituma umwanda mukuru usohoka neza bigatuma twirinda indwara yitwa hémoroïde (soma emoroyide);
Bigabanya umubyibuho kuko bigabanya urugero rw’ibyo turya bigera mu maraso.
Ni ngombwa rero gukunda kurya imboga, imbuto ndetse n’ibinyampeke bidahinduye kugira ngo twunguke ibyiza by’ibi byo kurya. Ni ngombwa kutarenza garama 25 za fibres ku munsi.
5. Hagarika kunywa itabi
Guhagarika itabi bigabanya cyane kanseri n’indwara ya diyabete y’ubwoko bwa 2 byuririra ku itabi.
Ubushakashatsi bwerekanye ko abantu bahagarika itabi mbere y’imyaka 50 bagabanyaho icya kabiri ibyago byo gupfa mu myaka 15 ikurikiyeho. Ni ukuvuga ko abantu bahagarika itabi babaho igihe kirekire ugereranyije n’abakomeza kurinywa. Ikindi kandi umuntu umwe kuri babiri afite ibyago byo kurwara diyabete ugereranyije n’abatarinywa. Guhagarika itabi ntibikunda koroha bitewe n’akamenyero. Niyo mpamvu bisaba kwiyemeza ndetse n’ubufasha bw’inshuti, abavandimwe n’ab’umuryango.
6. Iga guhangana n’ikibazo cyo kunaniza ubwonko (stress)
Umunaniro w’ubwonko uterwa n’intekerezo kubera ibibazo, imiruho n’imihati duhura nabyo buri munsi. Uyu munaniro utera indwara ya diyabete akaba ari yo mpamvu ari ngombwa kumenya uburyo bwo guhangana n’uyu munaniro.
Uburyo bwiza rero bwo guhangana n’uyu munaniro ni ukugira umuntu uganiriza ibyawe wumva wisanzuyeho. Kugerageza gukora uturimo two kukurangaza no kukwibagiza nko gusenga, kuririmba, gutembera.
Na none kandi bisaba gukora imyitozo ngororamubiri : kugendagenda, kwiruka, kugenda ku igare, gusimbuka umugozi, koga mu mazi menshi (piscine), gukina umupira w’intoki. Ariko ikiruta byose ni ikiruhuko.
Ubu buryo bwo guhangana n’umunaniro bukoreshwa n’abantu birinda indwara ya diyabete. Ariko kandi n’abamaze kuyirwara bakeneye gukoresha ubu buryo ngo babane neza n’indwara.
7. Ni ngombwa gukora imyitozo ngororamubiri
Imyitozo ngororamubiri irakenewe mu kwirinda indwara ya diyabete y’ubwoko bwa 2 n’izindi ndwara ziyuririraho. Imyitozo ni ingenzi cyane kubera impamvu zikurikira :
Ifasha umubiri kugumana ibiro bikwiriye;
Yongera imikoreshereze y’umusemburo wa insuline kubera ko igabanya ubudahangarwa bw’umubiri kuri uwo musemburo;
Ifasha kugira ubuzima bwiza bw’umutima no kumva umubiri umerewe neza muri rusange;
Imyitozo irinda kwiyongera kwa kolesiterole (ibinure byinshi mu mitsi itembereza amaraso mu mubiri);
Imyitozo ngororamubiri igira akamaro ko kurinda kanseri y’amabere n’iy’urura runini.
Ubushakashatsi bwa Finnish Diabetes Prevention bwerekanye ko imyitozo ngororamubiri igabanyaho 58 % ibyago byo kurwara diyabete y’ubwoko bwa 2. Imyitozo yakagombye gukorwa nibura iminota 30 buri munsi kandi hashingiwe ku miterere y’umuntu (ubukuru cyangwa uko amerewe mu mubiri).
8. Ni ngombwa kwisuzumisha
Abantu benshi usanga babana n’indwara ya diyabete batabizi. Kuyisuzumisha bituma tumenya urugero rw’isukari iri mu maraso yacu bigatuma dukora ibishoboka byose ngo igume ku rugero rudateje umubiri ikibazo.
Ikindi kandi, kwisuzumisha bituma dutangira kwivuza hakiri kare igihe dusanze twaragize ibyago byo kurwara. Ibi bituma tuyifatirana bikadufasha kwirinda kurembywa nayo hakiri kare.
Ibi rero bireba buri wese ariko cyane cyane ba bantu bafite ibyago byinshi (haut risque) byo kurwara indwara ya diyabete.
9. Itondere inzoga (boissons alcolisées)
Inzoga zigira uruhare runini mu kwangiriza umubiri wacu. Inzoga zirabujijwe ku buryo budasubirwaho ku bantu :
Batwite;
Barwaye igifu, umwijima, impindura;
Ku bantu bakoresha umuti bita chloropromide igihe barwaye diyabete.
Kubera ko rero inzoga ishobora kongera umubyibuho, gutera indwara z’umutima, indwara z’umwijima, diyabete y’ubwoko bwa kabiri, n’izindi. Ni byiza rwose ko umuntu areka inzoga.
10. Konsa igihe kigenwe
Konsa igihe kirekire birinda umwana indwara ya diyabete y’ubwoko bwa mbere. Naho guha umwana amata y’inka igihe kitaragera bimwongerera ibyago byo kurwara diyabete y’ubwoko bwa mbere. Ubushakashatsi bwerekanye ko 50 % by’abana bahawe amata batarageza ku mezi ane y’ubukure barwara diyabete y’ubwoko bwa mbere.
Ni ngombwa rero uko bishobotse kose konsa umwana kugira ngo tumurinde ibyago byo kwandura iyi ndwara.
11. Ni ngombwa kwikingiza
Kwikingiza ni imwe mu nama zo kwirinda diyabete y’ubwoko bwa mbere. Hari ubwo diyabete y’ubwoko bwa mbere iterwa na virusi zishobora kwinjira mu mubiri zigatuma ubutaraga bwawo bwangiza ingirabuzima zikora umusemburo wa insuline.
Indwara zimwe na zimwe nk’umwijima uterwa na virusi, imbasa, iseru, amashamba n’izindi ziterwa na virusi zishobora gutuma turwara indwara ya diyabete y’ubwoko bwa mbere. Mu rwego rwo kuyirinda ni ngombwa kwikingiza izo ndwara.
12. Irinde ikintu cyose cyangiza umwijima
Bizwi neza ko umwijima ariwo kigega cy’umubiri. Mu mwijima hatunganirizwa ibintu byose bizanywe n’amaraso bivuye mu mara. Ni ngombwa :
Kudafata ibyo kurya bigora umwijima mu mirimo yawo : ibinyamavuta n’ibyubaka umubiri byinshi;
Kwirinda inzoga;
Kwirinda imiti imwe n’imwe, itabi, ndetse n’ibyo bongera mu byo turya (additifs chimiques).
Nitudakurikiza aya mabwiriza, inshingano zimwe na zimwe z’umwijima zizatakara kubera kunanizwa. Muri izo nshingano twavuga nk’iyo kubika isukari. Niba iyi nshingano y’umwijima idakozwe nk’uko bikwiriye, indwara ya diyabete ihita yigaragaza.
13. Hitamo neza
Kugira ubuzima bwiza bisaba guhitamo neza. Kuko ingaruka zo guhitamo kwacu ku by’ubuzima ntizigera kuri twe ubwacu gusa, ahubwo zigera no ku bana bacu. Ibintu by’akoko (hérédité) bigira uruhare mu kwanduza indwara ya diyabete. Niba rero tubayeho ubuzima bwiza bidufasha kwirinda indwara nka diyabete na none kandi tukaba tunayirinze abana bacu.
Ariko n’ubwo twaba tudafite abana, tugomba kwiyitaho tukagira ubuzima bwiza maze tukagira umusanzu dutanga mu kubaka isi yacu.
14. Menya ko byose ari uburozi, ariko...
" Menya ko byose ari uburozi ariko biterwa n’urugero ubifasheho", byavuzwe na Palsales.
Twabonye ko bimwe mu byo kurya n’ubwo wabifata ku rugero rwo hasi bitera ibibazo bikomeye ku buzima. Ariko mu mitekerereze y’uyu muhanga tubonye haruguru, yerekana ko n’ibyo kurya byiza ufashe ku rugero rurenze bihinduka uburozi.
" Ushobora kuba ukoresha ibyo kurya byiza, nyamara kubera ko urya ibyo kurya byinshi, ushobora kugira ibiro birenze bigatera ingaruka ku buzima harimo n’indwara ya diyabete,... kurya ibyo kurya byinshi n’ubwo byaba ari byiza, nabyo bishobora kwangiza ubuzima... tugomba kumenya ko dukwiriye kurya amoko anyuranye y’ibyo kurya (indyo yuzuye), birimo intungamubiri za ngombwa dukeneye, kandi na none tukirinda kurya byinshi no kunaniza umubiri. Mu bintu byose birebana n’ubuzima, kutarenza urugero ni rwo rufunguzo".
15. Ibyo kurya byawe bibe umuti wawe
“ Ibyo kurya byawe bibe umuti wawe kandi umuti wawe ube ibyo kurya”, byavuzwe na Hippocrate. Uyu muhanga mu buvuzi ari nawe dukesha igitekerezo cy’ubuvuzi yerekana ko ibyo kurya byacu bigomba kuba imiti yacu. Ibi rero bisaba guhitamo mu byo turya ibigirira imibiri yacu akamaro, bikaturinda indwara cyangwa se bikaba byanazikiza.
Ariko kuko abantu badahuje ubumenyi ku byerekeye imirire, ni ngombwa ko udasobanukiwe yumva ko afite ikibazo akegera uwamufasha muri uru rwego.
Birashoboka ko umuntu yica amategeko y’imirire abizi cyangwa atabizi ariko ingaruka ziba zimwe. Niyo mpamvu rero tugomba kwita ku nshingano yacu yo gushaka amakuru ku buzima, maze ibyo kurya byacu bikaba umuti wacu.
Ibitabo byakoreshejwe :
1) OMS. Série de Rapports techniques n°916 (régime alimentaire, nutrition et prévention de maladies chroniques : rapport d’un groupe d’experts de l’OMS), Genève, Organisation mondiale de la santé, pp.73-96 (2003)
2) Diabète : Education et prévention, disponible sur le Website : www.worlddiabetesday.org/en/the-campain/diabetes-education-and-prevention,2009
3) Mc QUARRIE et al. Chimie générale, Bruxelles, De Boeck,p p243-281 (2003)
4) Dr Schneider Ernest. Santé par la nature : Traitement naturel des maladies, Madrid, Editorial Saféliz, 2è édition. Volume 2 pp. 235-236 (2004)
5) Elain Marieb. Anatomie et physiologie humaine, Bruxelles, De Boeck, 2eme édition, pp. 565-569 (2000)
6) Endocrinologie; compte rendu des conférences scientifiques de la division d’endocrinologie et du métabolisme de l’Hôpital St Michael’s (Univeristy of Toronto), disponible sur le website : www.endocrinologie_conférences.ca
7) Fédération internationale du diabète : Région Afrique, Manuel de formation pour les éducateurs sur le diabète pour l’Afrique subsaharienne, pp. 37-159 (2006)
8) Larousse médical/VUEF , 2006
9) CAIN et al.. Découvrir la Biologie, Bruxelles, De Boeck, 2ème édition, pp. 192 (2006)
10) Les causes du diabète, disponible sur : www.diabetnet.com
11) Dr Gomez, S.R. La santé par les plantes. Miami Florida, 1èreédition, pp.136-138 (2003)
12) Fédération Internationale du Diabète : Région Afrique. Guide de prise en charge du diabète de type 2 pour l’Afrique subsaharienne, pp.13-30 (2005)
13) Ministère de la santé. Guide thérapeutique standard du Rwanda, première édition, pp. 169-176 (2007)
14) SDA, Church, Health and Healing, 2010 p 72, 38,14


text:
Guverineri w’Intara y’Amajyepfo Munyantwari Alphonse, avuga ko imurikabikorwa ari kimwe mu bimenyetso bikomeye biranga imiyoborere myiza. Ibi yabigarutseho afungura ku mugaragaro imurikabikorwa n’imurikagurisha ryateguwe n’ihuriro ry’abafatanyabikorwa mu iterambere ry’Akarere ka Ruhango ku itariki ya gatanu Gashyantare 2013.
Guverineri Munyantwari yasabye ubuyobozi bw’akarere n’abafatanyabikorwa bako gushimangira ubufatanye, ati « Ibikorwa byiza dukora bigomba gusasirwa n’ubufatanye ». Yasobanuye ko ubu bufatanye bugomba kugaragarira by’umwihariko mu kunoza igenamigambi, ikurikiranabikorwa n’isuzumabikorwa kugira ngo ibikorwa byose bibashe gufasha kugera ku ntego n’icyerekezo bigari by’igihugu.
Guverineri Munyantwari yabasabye guhora bazirikana ko umuturage ari we uri ku isonga rya byose, ko ari we byose biba bigamije kuzamura. Yabwiye abitabiriye iki gikorwa ko imurikabikorwa ari umwanya mwiza wo gukurikirana ibikorerwa mu karere, ukaba n’umwanya wo kurahura ubwenge higanwa ibishobora kwiganwa bityo bakabasha kunguka ubwenge butuma banoza ibyo bakora.
Umuyobozi w’Akarere ka Ruhango Mbabazi François Xavier, yagaragaje ko mu by’ingenzi aka karere gategereje kuri iri murikabikorwa harimo ingamba zifatika zizatuma ko n’abafatanyabikorwa banoza igenamigambi n’imitangire ya serivisi, ahamagarira abagenderera iri murikabikorwa gutanga inama no kugaragaza ibyifuzo byabo ku byanozwa n’uburyo byakorwamo.
Bimwe mu bikorwa byagezweho ku bufatanye n’abafatanyabikorwa b’Akarere ka Ruhango harimo uruganda rutunganya imyumbati rwo ku Rutabo mu Murenge wa Kinazi, uruganda rw’umuceri ruri mu Kagari ka Gafunzo mu Murenge wa Mwendo n’inganda nto zirushamikiyeho.
Akarere ka Ruhango kabarurwamo abafatanyabikorwa 85 bari mu byiciro by’Imiryango mpuzamahanga itari iya Leta 25, Imiryango nyarwanda itari iya Leta 28, Imiryango ishingiye ku kwemera 18, Amabanki icyenda n’Imishinga y’abikorera itandatu.
Imurikabikorwa n’imurikagurisha ryateguwe n’ihuriro ry’abafatanyabikorwa b’Akarere ka Ruhango ryatangiye ku wa mbere tariki ya kane Gashyatare, rikazasozwa ku wa gatanu tariki ya munani Gashyantare 2013. Ryitabiriwe n’abafatanyabikorwa 44.
Ni inkuru dukesha Grégoire Nizeyimana, umukozi w’Akarere ka Ruhango


text:
Ubusanzwe gahunda yo gutangiza icyumweru cyo kwibuka abazize Jenoside yakorewe Abatutsi byaberaga kuri Sitade Amahoro i Remera, ku nshuro ya 19 bizabera ku rwego rw’umudugudu, hagamijwe ko bibera ahantu henshi kandi igikorwa kikitabirwa na benshi.
Mu kiganiro n’abanyamakuru cyabereye mu cyumba cy’inama mu biro bya Minisitiri w’intebe kuri uyu wa Kane tariki ya 7 Gashyantare, kiza gikurikira inama y’abaminisitiri, cyitabiriwe na Minisitiri w’Uburezi Dr Vincent Biruta, Minisitiri w’Umutungo kamere Kamanzi Stanislas na Minisitiri w’Umuco na Siporo Mitali Protais, byatangajwe ko kwibuka abazize Jenoside yakorewe Abatutsi muri Mata 1994, muri uyu mwaka bizaba bitandukanye gato n’uburyo bwari busanzwe.
Minisitiri w’Umuco na Siporo Mitali Protais atangaza ko bizatangizwa mu gitongo ku wa 7 Mata, aho Perezida wa Repubulika azunamira abashyinguye mu rwibutso rwa Kigali ruri ku Gisozi, ashyira indabo ku mva kandi acane n’urumuri rw’icyizere.
Abanyarwanda bose bakazakurikirana ijambo Perezida wa Repubulika azaba yateguye kuri uwo munsi, hanyuma bikomereze mu midugudu abantu batuyemo.
Ku mugoroba hazaba urugendo rwo kugana kuri Sitade Amahoro azatangirizwa umugoroba wo kwibuka. Minisitiri Mitali agira ati “aho imidugudu yegereye inzibutso zishyinguyemo abazize Jenoside, bategura gahunda yo kujya kunamira izo nzirakarengane zihashyinguye.”
Ku birebana na za Ambasade, Minisitiri Mitali yatangaje ko igikorwa kizakorwa uko bisanzwe.
Indi mpinduka yatangajwe ni uko hazajya hakoreshwa ibara risa n’ivu bisanzwe mu muco w’Abanyarwanda ariko bidakuraho andi mabara asanzwe akoreshwa, Abanyarwanda bakazagenda babyinjiramo buhoro buhoro kuko ari ryo rijyanye n’umuco.
Umunyamabanga Nshingwabikorwa wa Komisiyo y’Igihugu ishinzwe kurwanya Jenoside, Mucyo Jean de Dieu, atangaza ko kwibukira mu midugudu n’ubundi byari bisanzwe ariko ubu bikazakorwa ku buryo abantu benshi bahurira hamwe. Asaba abazatanga ibiganiro kubihuza n’aho abaturage babihabwa bazaba bari, kandi bikazatangwa n’abantu bashoboye abaturage na bo bagahabwa urubuga rwo giutanga ibitekerezo.
Uyu mwaka insanganyamatsiko iragira iti “Twibuke Jenoside yakorewe Abatutsi duharanira kwigira.” Abanyarwanda bakaba bongera gusabwa ko mu cyumweru cyo kwibika gitangira ku wa 7 kigasozwa kuwa 13 Mata, nta bikorwa byo kwishimisha, nta myidagaduro, akazi gasanzwe kakazajyana n’ibiganiro bizatangwa nyuma ya saa sita.


text:
Mu kiganiro yagiranye n’Ibiro Ntaramakuru by’Abongereza “Reuters”, Minisitiri w’Imari n’Igenamigambi, John Rwangombwa yatangaje ko icyemezo cy’ihagarikwa ry’agateganyo ry’inkunga ibihugu bimwe byagiye bifatira u Rwanda kuri ubu nta kibazo riteye ubukungu bw’igihugu, ko ariko rikomeje gutinda rikageza mu mwaka utaha wa 2013 ingaruka zatangira kugaragara.
Ibihugu nka Leta Zunze Ubumwe za Amerika, Sweden n’u Buholandi byose byahagaritse inkunga byageneraga u Rwanda, mu gihe kandi 40% by’amafaranga u Rwanda rwakoreshaga mu ngengo y’imari yavaga mu baterankunga.
Aha, Minisitiri Rwangombwa yagize ati “Turatekereza ko kugeza mu mpera z’uyu mwaka nta kibazo kizagarara kuko twamaze gukemura icyo kibazo cy’abaterankunga. Biramutse bidakomeje ngo birenze ukwezi kw’Ukuboza nta ngaruka byadutera, cyereka gusa inkunga zikomeje kubura kugeza umwaka utaha ni bwo byatangira kuduteza ibibazo.”
Rwangombwa yakomeje agira ati “Bishobora kuzagabanya umuvuduko w’ubukungu bwacu kuko Guverinoma na yo ari imwe mu bigize ubukungu. Buriya bizaterwa n’igihe iryo hagarikwa rizamara.”
Minisitiri akaba ariko atigeze avuga imibare iteganijwe ko ubukungu bwazagabanyukaho mu gihe inkunga zaba zikomeje guhagarara.
Banki Nkuru y’Igihugu (BNR) yavuze ko ubukungu (economic growth) buzazamuka ku gipimo cya 7.87 ku ijana uyu mwaka, umusaruro (GDP) ukazamukaho 9.4 ku ijana mu mwaka w’ubucuruzi urangirana n’ukwezi kwa Kamena buvuye kuri 7.4 ku ijana mu mwaka ushize, ibyo ngo bikazaterwa n’iterambere riteganyijwe mu nzego zose.
U Rwanda ni cyo gihugu cyonyine cyo munsi y’ubutayu bwa Sahara kitagize ihungabana rikabije ry’ifaranga nk’ibindi bihugu by’ibituranyi byacyo nka Uganda, gusa ikibazo rufite akaba ari uko gikenera amafaranga menshi ava mu baterankunga aho yageraga kuri 40 ku ijana by’ingengo y’imari.
Kuri icyo kibazo, Minisitiri Rwangombwa yavuze ko barimo gukorana na Banki y’Isi ndetse na Banki Nyafurika Itsura Amajyambere, kugira ngo bagerageze gusobanurira abaterankunga uburyo ikibazo cyifashe, kandi yongeraho ko bateganya ko mu gihe cy’imyaka itanu iri imbere, ingengo y’imari izajya iba igizwe n’amafaranga aturuka imbere mu gihugu gusa.
Mu myaka itanu ishize, mu Rwanda inkunga zabaga zigize 63 ku ijana by’ingengo y’imari kandi n’ubwo umubare nyawo w’amafaranga ava mu baterankunga (nominal value) wakomeje kwiyongera, uruhare rwayo mu ingengo y’imari rwo rwaragabanutse rugera kuri 40 ku ijana.
Rwangombwa akaba yavuze ko niba u Rwanda rwarashoboye kugabanya uruhare rw’inkunga ku kigereranyo cya 23 ku ijana mu myaka itanu, ibyo rwabashije kugeraho mu kuzamura ubukungu ndetse n’ibigo bitagengwa na Leta, bitanga icyizere ko bizatuma umusaruro uva mu misoro wiyongera.
Akomeza agira ati “Niba ubucukuzi bw’amabuye y’agaciro bugenze neza, bizadufasha kandi bizadushimisha, ariko n’ubundi aho twizera kuzakura umusaruro ni mu misoro.”


text:
Intore Yvette Rugasaguhunga na Activist Philbert Muzima basubizanya mu mivugo kubera intore Kagame
Yvette Rugasaguhunga Yashyize hanze umuvugo w’intore wakira intore nkuru Paul Kagame hamwe ni za Canada, aliko asubizwa Umuriro waka na Philbert Muzima wamariwe na genocide aliko kandi ntananyurwe na FPR, n’intore zayo.
Banyarwanda, mucyo twegure akabando ndetse dukore ku mpamba. Rwanda Day ni wa munsi udakuka uhamagarira intwari zose kumanuka mu byivugo abandi bashayaya basingiza intwari Rudasumbwa yaruhanze ikaruharira amahwemo ikaruhunda amahundo igahangura abahorota ikabakiza imihoro n’imiborogo.
Nimucyo duhure duhuze u Rwanda rw’iyo n’urw’ino mu mugi wa Toronto tuvuge ibyiza by’iwacu guhiga imihigo y’u Rwejo, maze Ngomajana aruhange amahanga arurangamire.
Intero ni yayindi: “Ngo Ngira nkugire!!…..”
- Activist Philbert Muzima at, “Rwanda Day ni wa munsi wa Rugamba udakuka uhamagarira intwari zose kumanuka gitore bivuga abandi bashayaya basingiza intwari Rudasumbwa yaruhanze…”
Guma guma ntore y’ingore itari ingare! Ntukagwabire, ntugasitare, ntukahinyagare!
Mugore wa data,
Uraze dufatanye ANIMASIYO. Uzaze udufashe gucinya inkoro hasi, Umwidishyi atazagaya umurindi wacu Atabonye ubuto bw’amatako uturukamo.
Ngwino ngwino Niiiinoo Nginwo ngwino, Cyo ngwino
Ngwino mwana nkunda….
Mugore wa data, twe ubu animasiyo tuyigeze i Gati. Tuzasaba Perezida Kagame ibyo twahunze ubwo twafataga icyemezo cyo guhambira akarago tukava mu Rwanda tukaza kota imbeho ya North America:
Tuzamusaba kwimakaza igitugu twahunze. Tuzamwinginga ngo nahindagure itegekonshinga abe ikinani cyananiye abagome n’abagambanyi, abe Ndahindurwa agume ku ngoma imitaga itazima izuba, abe umwami uganje ingoma igihumbi kandi ingoma ye izahoreho iteka nk’iya mwene Yozefu na Mariya. Tumwite Rurema yaruhanze, tumwite Rudasumbwa, tumwite Rudatsimburwa ngo ngoma, tumwite amazina yose!!!!
Tuzamubwira ko ariwe Kamara, ko tutamufite u Rwanda rwasubira mu buja no mu mwiryane, tumuhe cheque en blanc de prendre les rwandais en otage. Tuzamubwira ko twemera ko apfuye twapfa, ko kubaho kwacu bigomba ukubaho kwe!
Tuzasakabaka ko uwo batabyumva kimwe nawe ari ushaka gusenya ibyiza twagejejweho na revolusiyo ya Rubanda, ibyo twagejejweho na revolisiyo mvugururamuco n’ibyo twagejejweho n’impunduramatwara yatumye dutsinda urugamba rwo kwibohoza. Ntituzamuhingukiriza ko yimye tukimuka, ko twahunze tukibohoza! Oya, tuzamubwira ko twazanywe no kuba ba ambasaderi be ishyanga umungumu!
Mugore wa data cyono ngwino dufatanye gucinya inkoro.
Nutaza kandi uzasigara!
Ngwino ngwino Niiiinoo Nginwo ngwino, Cyo ngwino
Ngwino mwana nkunda….
Uretse ibyo ariko kandi, umutwa yariye impyisi yumva irarura, maze ariyamira iti ” Maze kikarya abandi bo bajya kukirya kikishaririza”
Ubu abo dufatanije gutegura Rwanda Day ubwoba bwadutashye. Abo dutumira kuza kudufasha animasiyo ntidutinyuka kubabwira aho izabera ngo ibipingamizi bitahamenya bikazaza kutubihiriza ikirori!
Turahindura lieu de rendez-vous igihe cyose tubonye umwirabura tutazi hafi y’aho twateganyaga gucinyira inkoro! Ubu nkubwira tumaze guhindura gatatu kose. Mbega muri macye ubwoba bwarimutse: bwavuye mu bahungetwa bwimukira mu bahungeta.
Uburyo dukunda ubutegetsi bw’igihugu twahunze bukomeje kubera benshi inshoberamahanga: Turahunga igitugu twagera ishyanga tukagisingiza mu mbyino no mu mudiho! Mbega twabaye aka wa wundi washize impumu akibarwa uwamwirukansaga!
Inshoberamahanga y’insobe ariko ni uburyo twifuriza abanyarwanda twasize mu gihugu inema yo kwihanganira umutegetsi umwe imyaka irenga makumyabiri! Nous embrassons la democratie dans notre pays d’accueil tout en prechant la dictature dans notre pays d’origine! Nushaka kumenya la coherence en cela, ni nko gushaka la quadrature du cercle!
Urukundo dukunda igihugu n’abanyagihugu ntugire ngo hari ahandi tuguhishe, twibereye ahirengeye, umusonga wanyu ntutubuza gusinzira.
Icinyankoro ryo mu buhinigro rikomeje kubera benshi inshoberamahanga, bibaza uburyo ducinyira intsinzi mu buhungiro!
Ababashije kumva ni Indahemuka zahungiye ino nyamara zikarenga zikaririmba “Twararutashye” nazitwama nti “mwararuhunze mwanze aho twinikaga kuko noneho mugeze iyo ijuru riterwa inkingi” bugacya ziyise Intayoberana.
Mfura ya data uzaze sha. Uzaze ntuzasigare. Inkoro ubu ziracinyirwa Toronto!
Ngwino ngwino Niiiinoo Nginwo ngwino, Cyo ngwino
Ngwino mwana nkunda….
Ngwino ufashe umutware wacu gutera Animasiyo kuko Rucagu yimwe visa ku mpamvu ingoma imukingiye ikibaba yirengagiza. Umugererwa we arasabwa rero gutwara icumu ry’Intore/ex-Interahamwe nkuru akagerekaho n’agakeregeshwa ke.
Uzaze ntore y’ingore itari ingare, ufashe n’umufasha w’umugaba w’ingabo gucinya inkoro anihisha abo arimo asaba ubuhunzi batamubona. Ibaze nibamubona akeza uwo abeshyera ko yahunze! Ryaba ari ishyano riguye mwa Nyamvumba!
Ngwino ngwino Niiiinoo Nginwo ngwino, Cyo ngwino
Ngwino mwana nkunda….


text:
Related Posts
- Bugesera: Abayobozi b’imidugudu baravuga ko bagiye kunoza imikorere kubera telephone bahawe ~ Community, featured 5 Aug, at 19 : 06 PM
- Nyabihu: Ikoranabuhanga n’iterambere byahinduye ubuzima mu imyaka 20 ishize ~ Community, English, featured 26 Jul, at 18 : 27 PM
- Itumanaho rya telefone rifasha abatuye mu cyaro ~ Community, featured, Kinyarwanda 30 Jun, at 09 : 02 AM
- Ruhuha : Abagana inzu ya BDC bamaze umwaka nta interinete bafite kubera rwiyemezamirimo wayikuyemo ~ Community, featured 22 May, at 11 : 52 AM
- Gicumbi – Abayobozi b’imidugudu bagiye guhabwa amatelefone yo kubafasha gutangira amaturu ku gihe ~ Community, featured, Kinyarwanda 15 May, at 08 : 02 AM
Rutsiro : Ikoranabuhanga ryafasha koroshya ubuzima bw’abaturage bwa buri munsi
2 April, at 10 : 56 AM Print
Ikigo cy’igihugu cy’iterambere (RDB) gifatanyije n’amwe mu mabanki ndetse n’amasosiyete y’itumanaho akorera mu Rwanda barakangurira abaturage b’akarere ka Rutsiro gusobanukirwa no kwitabira ikoranabuhanga kuko hari byinshi ryakoroshya mu buzima bwabo, bityo bagatera imbere mu buryo bwihuse.
Ubutumwa bugamije gushishikariza abaturage kwitabira ikoranabuhanga (ICT Awareness Campaign) buratangwa hirya no hino mu gihugu budasize n’akarere ka Rutsiro. Imodoka nini y’ikigo cy’igihugu cy’iterambere (RDB) yigisha abaturage ikoranabuhanga hifashishijwe mudasobwa 20 ziri muri iyo modoka yageze no mu karere ka Rutsiro tariki 30/03/2014.
Urubyiruko ni bo benshi bagaragazaga ko banyotewe kandi bashishikajwe n’ikoranabuhanga kuko benshi bashakaga kujya muri iyo modoka kugira ngo bafashwe kwiyungura ubumenyi mu bijyanye n’ikoranabuhanga. Hifashishijwe ibyiciro kugira ngo abantu babashe gusimburanwa kuri izo mudasobwa 20 ziri muri iyo bisi ya RDB.
Iyo gahunda y’umunsi umwe ntiyabashije kugera ku babyifuzaga bose, kuko n’ababashije kwiyungura ubumenyi bakoresheje mudasobwa zo muri iyo bisi bahabwaga igihe kingana n’isaha nyuma bagahaguruka kugira ngo n’abandi na bo bajyeho.
Umutekinisiye witwa Leonidas Twiringiyimana ushinzwe ikoranabuhanga mu kigo cy’igihugu cy’iterambere ( RDB), by’umwihariko akaba yibanda ku mikorere y’ikoranabuhanga ryo muri iyo modoka ya bisi, yamaze impungenge abacikanwe, kuko ngo izo bisi zizakomeza kugera hirya no hino mu gihugu zibanda cyane cyane mu bice by’icyaro.
Abanyeshuri bo mu mashuri yisumbuye basanzwe bafite ubumenyi ku bijyanye na mudasobwa ni bo bitabiriye ku bwinshi kurusha abaturage basanzwe badafite icyo bazi ku byerekeranye n’imikorere ya mudasobwa.
Abenshi muri abo banyeshuri ngo basanzwe bafite amasaha abiri mu cyumweru bigamo mudasobwa, ariko ngo ntabwo baryiga neza kuko aho bafite icyumba cy’ikoranabuhanga usanga hari umubare munini wa mudasobwa zifite ibibazo bituma zidakora.
Iyo gahunda y’ikigo cy’igihugu cy’iterambere RDB yo gukangurira abaturage ba Rutsiro kumenya no gukoresha ikoranabuhanga yari irimo n’abahagarariye amwe mu mabanki n’amasosiyete y’itumanaho akorera mu Rwanda, kugira ngo na bo basobanurire abaturage uburyo bugezweho bwo kubona serivisi zitandukanye hifashishijwe ikoranabuhanga.


text:
Rwanda | Nyamasheke: Akarere karashaka kuba intangarugero mu buhinzi.
Mu nama yahuje ikigo cy’igihugu gishinzwe ubuhinzi n’ubworozi (RAB) tariki 27/7/2012, abafite ubuhinzi mu nshingano zabo ku rwego rw’imirenge yose no ku karere ka Nyamasheke, Musabyimana Innocent, umuyobozi wungirije wa RAB akaba n’umuyobozi w’inama njyanama y’akarere ka Nyamasheke yasabye abashinzwe ubuhinzi guharanira ko akarere kabo kaba intangarugero mu buhinzi.
Musabyimana yasabye abakozi bafite ubuhinzi mu nshingano ko bakwiye gushyira ingufu muri politiki yo guhuza ubutaka ndetse no kunoza ubuhinzi bw’urutoki ku buryo basasigara ari ikitegererezo mu bandi.
Musabyimana yagize ati: “mureke twiyemeze kuba intangarugero muri gahunda yo guhuza ubutaka no kuvugurura ubuhinzi bw’urutoki. Mufate ingamba zifatika ndetse hanagaragazwe uruhare rwa buri wese muri iyi gahunda. Aho mukeneye ubufasha mubusabe”.
Yabasabye gukora ubukangurambaga mu baturage ku buryo biyumva muri iyi gahunda bakayigira iyabo kuko ari kimwe mu bizatuma ishyirwa mu bikorwa.
Ibi ngo bizagerwaho hifashishijwe abafashamyumvire mu buhinzi hamwe n’abakangurambaga mu gihingwa cy’urutoki, hamwe n’abakozi bashinzwe iterambere ry’utugari kuko bahuguwe bihagije.
Umuyobozi wungirije wa RAB yaboneyeho kubwira abitabiriye iyi nama ko ubu gahunda yo guhuza ubutaka yashyizwemo ingufu, ikaba igiye gukurikiranwa ngo harebwe niba ibivugwa mu maraporo ari byo biba byarakozwe kandi hakarebwa niba koko bitanga umusaruro uba utegerejwemo.
Ubuhinzi muri rusange bugomba guhabwa imbaraga ngo abaturage babashe gutera imbere nk’uko byavuzwe na Bahizi Charles, umuyobozi w’akarere wungirije ushinzwe imari, ubukungu n’iterambere.
Yasabye ko hashyirwamo ingufu mu gutegura igihembwe cy’ihinga kigiye kuza kugira ngo akarere kazabashe kugera ku ntego kihaye.
Yasabye kandi ko imyanzuro yafatiwe muri iyi nama yashyirwa mu bikorwa kugira ngo ibyo bagamije babigereho, uruhare rwa buri wese rukaba rukenewe.
Shortlink:


text:
Umugabo yagiye ku rugendo mu mahanga, ku bw’amahirwe asanga mudasobwa muri hoteli yari agiye gucumbikamo.
Yahise yihutira kwandikira umugore we yasize mu rugo, ariko agiye kohereza yibeshya kuri ‘email address’ y’umugore we ayoherereza umugore wari wapfushije umugabo.
Uwo munsi uwo mugore wari wapfushije umugabo ni bwo bari bashyinguye, akivayo ahuta ajya kureba ko hari email bamwoherereje wenda bamwihanganisha!
Ubutumwa bwa mbere bwari bwa bundi bwayobye. Akibusoma yikubise hasi, umuhungu we aza akurikiye ngo areba icyo nyina abaye, asoma ubwo butumwa bwari buteye butya:
Ku mugore wanjye nkunda cyane,
Nagezeyo amahoro. Ndabizi ko bigutangaje kubona iyi baruwa kuko utakekaga ko nabona uburyo nkwandikira ariko burya mudasobwa zabanje kugera ino aha mbere yo kugera aho kandi nasanze bemerera abantu kwandikira abakunzi babo.
Ubu tuvugana maze akanya mpageze. Banyeretse icyumba ndaramo ariko irungu riranyishe. Ngiye kureba uburyo nawe wahansanga mu cyumweru gitaha. Ndizera ko uzabona abaguherekeza nk’uko nanjye mwamperekeje, bisous!
Cherie, ni ah’ejo!


text:
Rwanda | Ngororero: Ibiro bishinzwe abinjira n’abasohoka birasaba abayobozi b’inzego zibanze gufasha abaturage mu gusobanukirwa n’ibisabwa hashakwa ibyangombwa
Mu gihe bamwe mu bagana ibiro bishinzwe abinjira n’abasohoka bashima imikorere y’abakozi babyo haba mu kwihutisha akazi ndetse no guhabwa ibisobanuro igihe babikeneye, abakora ako kazi bo bavuga ko bagihura n’ingero nyinshi z’ababagana baje gushaka ibyangombwa bidashoboka kandi bagombye kuba barahawe amakuru bakiri ku nzego zo hasi.
Ibyo nibyo byatumye ibiro ishinzwe abinjira n’abasohoka bateganya amahugurwa kuri uyu wa 6 Ugushyingo 2012 yari agenewe abanyamabanga nshingwabikorwa b’utugari twose tugize ako karere hamwe n’abashinzwe irangamimerere n’ibibazo by’abaturage mu mirenge 7 yo mu karere ka Ngororero.
Muri ayo mahugurwa, abo bayobozi bakaba n’abakozi b’akarere bakaba basobanuriwe ibigenderwaho mu gutanga ibyangombwa cyane cyane birebena no kujya hanze y’igihugu, ndetse n’ibindi bakenera muri serivisi zishinzwe abinjira n’abasohoka.
RUDAKUBANA Ngerero, umukozi w’ibiro bishinzwe binjira n’abasohoka mu karere ka Ngororero akaba agaragaza ko hari ibyo abaturage badahabwa maze bagataha batanyuzwe cyangwa bababye, ari nako bishe umwanya wabo kandi abayobozi bo hasi bagombye kuba barabasobanuriye. Aha akaba atanga urugero rw’abantu basaba ibyangombwa by’abana bato kandi batujuje ibyangombwa bisabwa.
Icyakora, aba bayobozi nabo bakaba bagaragaje ko hari ibyo batari basobanukiweho neza ariko bakaba bagiye gufasha ibiro bishinzwe abinjira kujya basobanurira abaturage kuko nabo bemeza ko abenshi baba babanyuzeho ndetse babandikiye n’ibyangombwa kunzego bayobora, ariko ababisaba bagera ku karere bikanga.
Abo bayobozi kandi bongeye kwibutswa ko bagomba kujya bamwnya abantu bashya binjiye mu gace bayobora no kubandika imyirondoro kuko bifasha mu mutekano no mwigenamigambi rya Leta. Aha urugero rwtanzwe ni urw’abasirikare bo mu gihugu cya repubulika iharanira demokarasi ya Kongo binjiye mu Rwanda ariko abaturage bagatanga amakuru yatumye umutekano wabo urindwa hakiri kare.


text:
Karongi: Urubyiruko rurashimirwa imirimo y’amaboko rwakoze
Abasore n’inkumi 230 baturuka mu mirenge inyuranye y’akarere ka Karongi bari bamaze ibyumweru 3 mu ngando, barashimirwa imirimo y’amaboko bakoze itazibagirana muri Rubengera.Iyi mirimo ihabwa agaciro k’amafaranga agera kuri miliyoni 7n’igice.
Umuyobozi w’akarere ka Karongi Kayumba Bernard, akaba avuga ko guhuriza hamwe uru rubyiruko biba bigamije kurufasha kumenya kwihangira imirimo, kuko umurimo ari wo ubeshaho nyirawo.
Yagize ati: “Urubyiruko rw’igihugu rwakoreshejwe mu bisenya cyane muri genocide, ubu rero rugomba ahubwo gukoreshwa mu kubaka u Rwanda rushya”
Izi ngando zari zatangiye ku wa 20 Ugushyingo, zikaba zarashojwe ku wa 11 Ukuboza.
Bamwe mu rubyiruko rwari rwitabiriye izi ngando, rukaba rwishimira ko rwateje akarere karwo imbere, kuko ngo ubundi guteza imbere akarere ukomokamo, ntako bisa.
Umuyobozi w’ikigo cy’urubyiruko cya Karongi, Manirarora Annoncée, avuga ko iyi ngando yagize akamaro cyane kuri uru rubyiruko no ku gihugu kuko yari ifite intego yo kubungabunga ibidukikije kandi ikaba yaragezweho.
Ibikorwa byose byakozwe n’uru rubyiruko mu gihe cy’ibyumweru bitatu, birimo guhanga no gusibura imihanda imwe n’imwe ndetse no gucukura amabuye azakoreshwa mu kubaka umudugudu w’ikitegererezo , bikaba bibarirwa agaciro k’amafaranga agera kuri miliyoni 7. 445.500 Frws.


text:
Mu gihe hakorwaga umuganda wo gusukura pariki y’Igihugu ya Nyungwe wahuriwemo n’Uturere twa Nyamagabe, Nyamasheke na Rusizi duhuriye ku muhanda uca muri iyi Pariki ku bufatanye n’ingabo z’igihugu na Polisi, umukuru w’Intara y’Amajyepfo Munyantwari Alphonse yatangaje ko kizira kujugunya imyanda muri Nyungwe.
Ni umuganda udasanzwe wabaye tariki ya 12 Mutarama 2013, ukaba waribanze ku gutoragura imyanda iba yagiye inyanyagizwa ku muhanda n’abagenzi yiganjemo amacupa y’amazi n’imitobe; n’ibindi biba bifunzemo ibyo kurya no kunywa abagenzi baba bitwaje.
Umuyobozi w’Intara y’Amajyepfo Munyantwari Alphonse, yatangaje ko uwo muganda wari ugamije kugera ku ntego ebyiri zo gukora isuku no gutanga ubutumwa bwo kutanyanyagiza imyanda ahabonetse hose by’umwihariko muri Pariki ya Nyungwe.
Umuyobozi wa pariki ya Nyungwe Rugerinyange Louis, yashimiye inzego zitandukanye zitabiriye uyu mugand anatangaza ko wari ukenewe kandi asaba ko uzahoraho.
Amakuru dukesha urubuga rwa ‘internet’ rw’Akarere ka Nyamagabe avuga ko muri uyu muganda abagenzi n’abashoferi batandukanye bavaga i Kigali berekeza i Rusizi n’abavaga i Ruzisi berekeza i Kigali bagiye bahabwa ubutumwa bwo kutajugunya imyanda mu muhanda uko biboneye, haba muri pariki y’igihugu ya Nyungwe n’ahandi kuko ngo ari uguteza umwanda no kwangiza ibidukikije.


text:
Abacuruzi b’imbuto mu Mujyi wa Nyagatare bavuga ko bazibona bibagoye bityo ugasanga abakiliya batishimira igiciro baziguraho. Si abacuruzi gusa kuko n’abashoboye guhinga imbuto na bo ntiborohewe n’inyamaswa zitwa Ibitera zibonera.
Umwe mu bahinzi w’i Matimba yavuze ko Leta ibafasha mu kurinda inyamanswa zibonera umusaruro. Avuga ko ikibazo cy’inyamaswa zona gikemutse byagabanya ikibazo cy’ibura ry’imbuto mu karere.
Mu isoko rya Nyagatare, bamwe mu bacuruza imbuto batangaza ko bazikura ku masoko ya Rukomo mu karere ka Nyagatare na Kabarondo mu karere ka Kayonza. Ndayisenga Fideli yavuze ko hari n’ubwo bazirangura i Kigali bityo ngo kuzibona bikaba bibabagora, na bo bakazigurisha zihenze.
Mukanyandwi Narcissia yatangaje ko bakora urugendo rurerure kugira ngo babone aho barangura imbuto. Asanga umuti ari uko abahinzi bajya bibuka no gutera imbuto, kuko zigirira umubiri w’umuntu akamaro. Ibyo kandi ngo bigatuma igiciro ku isoko kigabanyuka kuko ziba zabaye nyinshi.
Rutukana George wo mu Kagari ka Kagitumba umurenge wa Matimba yagize ubushake bwo guhinga imbuto z’amoko anyuranye kandi zatangaga umusaruro ariko hari imbogamizi y’inyamanswa zibonera zitwa Ibitera, bityo umusaruro ukaba muke.
Umuyobozi w’Akarere ka Nyagatare, Atuhe Sabiiti Fred, yatangarije IGIHE ko usibye kuba ibitera n’inkende byangiza imbuto, inyamashwa zo muri Pariki y’Akagera na zo zona indi myaka, ariko ko hashyizweho ingaba mu kuzikumira.
Yavuze ko igihingwa cy’imbuto ari ikibazo muri Nyagatare ariko ko kizakemuka vuba kuko bari mu nyigo zo kureba imbuto zahera ku bufatanye na NAEB.
Umuyobozi w’Akarere ka Nyagatare yagize ati “Sinshidikanya ko mu minsi iri imbere iki kibazo kizaba cyakemutse, ubutaka burahari, zimwe mu mbuto zirimo inanasi zatangiye guhingwa kandi ziratanga umusaruro. Duteganya no guhinga makadamiya, imyembe n’izindi mbuto zizagaragazwa ko zakwera muri aka karere.”
Akarere ka Nyagatare karimo abahinzi ubu bahagurkiye guhinga inanasi kandi batangiye no gukora inganda nto zitunganya umutobe uva muri izo mbuto. Kurundi ruhande imbuto zidakunze kuboneka hafi yabo ngo ni imyembe, amatunda n’amacunga.


text:
Nyamasheke: Ukwezi kw’imiyoborere myiza kuzaba umwanya wo kwishima no kubona ibisubizo by’ibibazo
Ukwezi kw’imiyoborere myiza ni umwanya ukwiye wo kongera kwishimira ibyiza by’imiyoborere myiza kandi bikaba ingirakamaro kuko abaturage bicarana n’abayobozi babo bakaganira kuri iyi nkingi ari na ko bagaragaza ibibazo biba byarababereye ingorabahizi kugira ngo bibonerwe ibisubizo.
Abaturage ariko basabwa ko na bo ubwabo bagira uruhare mu kuba umuti w’ibibazo bibugarije. Ibi byagarutsweho kuri uyu wa mbere, tariki ya 14/01/2013 mu nama yahuje ubuyobozi bw’akarere ka Nyamasheke n’abayobozi b’imirenge igamije gutegura ukwezi kw’imiyoborere myiza.
Ukwezi kw’imiyoborere myiza kuzatangira ku itariki ya 21/01/2013, aho abaturage bazahura n’ubuyobozi kugira ngo baganire kuri gahunda zitandukanye zigamije kwimakaza imiyoborere myiza.
Mukarugomwa Noella, umukozi ushinzwe imiyoborere no kwegereza ubuyobozi abaturage atangaza ko uku kwezi kuzaba ari ingirakamaro kuko abaturage n’abayobozi bazicarana kugira ngo bongere barebe intambwe bagezeho mu kwimakaza imiyoborere myiza kandi abafite ibibazo babonane n’abayobozi kugira ngo bishakirwe umuti.
Ibyo bibazo bizaba birimo ibyagejejwe ku nzego zo hasi nk’umudugudu n’akagari, ariko n’inbyagejejwe ku rwego rw’akarere, hazasuzumwa niba byarabonewe umuti nk’uko abaturage bari babihagejeje bifuza.
Umuyobozi w’akarere ka Nyamasheke wungirije ushinzwe ubukungu, Bahizi Charles atangaza ko uyu uku kwezi ari ingirakamaro ku baturage n’abayobozi kuko bahura bakaganira kuri gahunda z’imiyoborere myiza ndetse akemeza ko hakemuka byinshi mu bibazo abaturage baba bafite.
Bahizi ariko asaba abaturage kujya bagira uruhare mu gukemura amakimbirane bafitanye, aho kugira ngo bajye bategereza inzego z’ubuyobozi.
Uku kwezi kwahariwe imiyoborere myiza kuzatangira ku itariki ya 21 Mutarama 2013. Uretse ibikorwa by’ibiganiro no gukemura ibibazo bizagaragara muri iki gikorwa, uku kwezi kuzarangwa n’amarushanwa atandukanye arimo imikino y’umupira w’amaguru ku bagabo n’abagore, imivugo ndetse n’indirimbo; byose bigamije kwimakaza imiyoborere myiza.


text:
Ikiluba
Ikiluba ni ururimi rw'Abaluba. Itegekongenga ISO 639-3 lub.
Abaluba batuye mu ntara ebyiri za Kongo ari zo Katanga na Kasayi. Abaluga ni ubwoko bunini cyane muri Kongo nyine. Ubundi bwoko bunini ni Abakongo batuye mu bihugu bitatu ari byo Kongo Brazzaville, Kongo Kinshasa na Angola. Uru rurimi abanditsi bamwe barwita Iciluba, abandi Itshiluba abandi na none Ikiluba. Ni rumwe mu ndimi enye zikoreshwa mu nyandiko za Leta n'iz'amashuri. Izo zindi zemewe ni Igifaransa, Igiswahili n'Ilingala. Kuko ruri mu muryango w'indimi zitwa iz'Abantu rusangiye amagambo menshi n'Ikinyarwanda, imiterere y'amagambo n'interuro hamwe n'amategeko agenga uko ururimi ruvugwa. Rimwe na rimwe hari ubwo iyo miterere iba idahuje kubera ihinduka ry'indimi ariko ibyo ntibibe bitangaje kuko uko guhinduka gukurikiza amategeko abazobereye mu buhanga bwo gusesengura indimi baba bazi.
Amagambo yerekeye ibice by'umubiri:
- difu igifu
- ditama itama
- dibele ibere
- ditako itako
- diso ijisho
- iminwe iminwe
- mutwe umutwe
- kuboko ukuboko
- kulu ukuguru
- lubavu urubavu
- kutwi ugutwi
- lubolo/imbolo imboro
- dibelo ikibero
- dino/meno iryinyo/amenyo
- muongo umugongo
- bubongo ubwonko
- lukongo rugongo
- ludimi ururimi
- mucima umutima
- mula/mila ubura
- mukono umukono
- umbidi umubiri
- kikoba igikoba
- kwapa ukwaha
- kanwa akanwa
- nywele injwiri (umusatsi)
- dingingo ingingo
- lwala urwara